Me Baleta na Veivutuni kei na kena iNaki - Dieter F. Uchtdorf\nMe Baleta na Veivutuni kei na kena iNaki\nNa levu ga ni noda gumatua ena sala vakalou kei na mamarau, na lailai ni rawa meda na veivutunitaka na ka ca mai muri.\nMe baleta na Veivutuni\nKeimami lomani kemuni Peresitedi Monson. Vinaka vakalevu na ivakaro raraba veivakauqeti ka itukutuku ni veigauna ni kena tara na veivaletabu vovou vata kei na cakacaka ni kaulotu. Ena vuku ni veika oqo, au vakabauta ena yaco mai na veivakalougatataki cecere kivei keda vakakina vei ira na itabatamata ena siga mai muri.\nKemuni na taciqu kei na ganequ lomani, noqu itokani lomani! Eda tamata kece. Au nuitaka ni sega ni dua ena kurabui kina.\nE sega ni dua vei keda ena tu vakadede sara e vuravura. Sa noda vakaidina eso na veiyabaki vakamareqeti e vuravura, ia, ena kena raici tawamudu, e vakawale toka ga na sauriva ni mata.\nOti eda sa na qai biubiu. Na yaloda sa kau “ki na vanua sa vakarautaka vei ira na Kalou, o Koya ka buli [keda].”1 Sa biu sobu na yagoda ki na ibulubulu ka da sa biuta laivi tu mai na veika vakavuravura ena noda sa toso yani ki na vanua ka tarava, na noda vanua ni vakaitikotiko.\nEna noda gauna ni gone, e vaka me na sega ni mudu na bula. Eda nanuma ni sega ni vakaiyalayala na iwiliwili ni noda veisiga ni bula, kei na veisiga ki liu, ka vaka e dua na gaunisala tadodo ka sega ni vakaiyalayala e matada.\nIa, na noda qase cake tikoga mai, na levu talega ni noda raivuki ka kurabuitaka tiko na kena lekaleka wale sara na gaunisala oya. Au kurabui ena kena rawa ni toso vakatotolo sara na yabaki. Ena kena lakovi tiko mai, eda tekivu vakananuma sara na veidigidigi eda a cakava kei na veika eda a vakayacora. Ena gauna vata oqori, eda nanuma kina e vuqa na gauna vinaka ka dau luvuci ka reki vakakina na lomada. Ia eda nanuma talega na veivutuni—na veika eda diva ke rawa ni da lesu tale ka veisautaka.\nA kaya e dua na nasi ka dau qaravi ira na tauvimate ka ra sa vakarau mate ni dau taroga vakawasoma e dua na taro rawarawa vei ira.\nEna dau taroga, “e tu beka e so na ka o veivutunitaka?”2\nNa voleka yani ki na iotioti ni siga ni bula vakavuravura e dau vakamakaretaka na vakasama, ka kauta mai na titobu ni rai kei na matau ni vakanananu. Ia ni ra tarogi na tamata oqo me baleta na ka era veivutunitaka, era sa dau tukuna sara ga mai na lomadra. Era vakaraitaka na veika ena veisautaka kevaka walega me rawa ni lesu tale mai ko gauna.\nEna noqu vakasamataka na veika era kaya, au kurabui ena kena rawa ni dusimaki na noda bula ki na veika vinaka ni yavudei ni ivakavuvuli ni kosipeli i Jisu Karisito, ke da vakayacora.\nE sega ni dua na ka vuni me baleta na ivakavuvuli ni kosipeli. Eda sa vulica ena ivolanikalou, eda sa veivosakitaka ena Wilivola ni Sigatabu, ka da sa rogoca vakawasoma mai na itutu ni vunau. Na ivakavuvuli vakalou oqo kei na kedra yaga e vakadodonu sara tu ga ka matata; era totoka, titobu sara, ka kaukauwa; ka rawa vakaidina me ra vukei keda ena noda levea na veigauna ni veivutuni mai muri.\nAu Gadreva Meu Vakayagataka E Levu Cake na Gauna vata kei ira na Tamata Au Lomana\nE rairai na veivutuni kilai levu duadua era vakamacalataka na wawa mate sa ikoya na nodra diva mera a vakayagataka e levu cake na gauna kei ira era lomana.\nVakabibi o ira na turaga ena nodra dau osivaka raraba: “na nodra veivutunitaka vakalevu sara na nodra a dau vakayagataka vakalevu tu ga na nodra gauna e [veisiga] ena nodra … cakacaka.”3 E vuqa era sa calata na madigi mera taukena na ivakananumi kilai tani e dau yaco mai ena vakayagataki ni gauna vata kei na matavuvale kei na itokani. Era sa calata na vakatorocaketaki titobu ni isema vata kei ira ka ra vakaibalebale vakauasivi duadua kivei ira.\nE sega li ni dina na noda sa dau osooso tu ga? Ka, sa ka ni rarawa dina meda tukuna, ni da dau tokara tu vakaitoka ni yaca vakaturaga na noda bula osooso, me vaka e dua na rawa-ka se ivakaraitaki ni noda bulataka tiko e dua na bula cecere sara.\nSega ni dina beka oya?\nAu nanuma na noda Turaga ka iVakaraitaki, o Jisu Karisito, kei na Nona bula lekaleka ena kedra maliwa na tamata mai Kalili kei Jerusalemi. Au tovolea meu raitayaloyalotaki Koya ni vakusakusa tiko ki na soqoni se veitavi eso me qaravi me rawati kina e dua na ituvatuva ni veika bibi me vakacavari vakavinaka.\nAu sega mada ni raica rawa.\nMe kena isosomi, au raica na yalololoma kei na veikauwaitaki ni Luve ni Kalou ena bula vakainaki ni veisiga yadua. Ena Nona veimaliwai vata kei ira era tu wavoliti Koya, era vakila nodra vakabibitaki ka lomani. A kila o Koya na kedra yaga vakalou o ira na tamata a sotavi ira. A vakalougatataki ira, qaravi ira. A laveti ira cake ka vakabulai ira. A solia vei ira na isolisoli vakamareqeti ni Nona gauna.\nEna noda gauna, sa rawarawa meda lasutaka walega na noda vakayagataki gauna tiko vata kei ira tale eso. Ena noda tabaka ga e dua na itabataba, sa na rawa kina meda “sema” vata kei na udolu na “itokani” ka sega mada ga ni veirai kei na dua bulu vei ira. Na Tekinoloji e rawa me dua na ka veivakurabuitaki, ka sa yaga vakaidina sara ga keda veiyawaki kei ira na noda daulomani. Keirau tiko vakayawa sara vakaveiwatini mai vei ira na lewe ni neirau matavuvale vakamareqeti; ka dau vakila oya. Ia, au vakabauta ni da sega ni mua tiko ena sala dodonu, vakayadua se vakaisoqosoqo, ni da veitaratara kei ira na noda matavuvale se itokani vakavuqa ena talanoataki ni itaba lasa, veitavi lalai, se na noda semai ira na noda daulomani ena mataveilawa ni Initaneti. Au nanuma ni tiko na vanua me baleta na mataqali itaviqaravi vakaoqo, ia na cava na balavu ni gauna eda vakatara me vakayacori tiko kina? Kevaka eda sega ni solia na keda ituvaki vakamareqeti duadua kei na gauna tawawasei kivei ira era bibi vakaidina sara vei keda, eda na veivutunitaka ena dua na siga.\nMeda sa walia mada ena noda vakamareqeti ira eda lomana ena noda tiko tikivi ira ga, ka vakayagataki gauna vakaibalebale vata kei ira, ka bucina cake vata eso na balolo ni vakanananu vivinaka.\nAu Diva Meu a Rawa ni Yacova na veika Au Rawa ni Rawata.\nE dua tale na veivutuni era vakamacalataka na tamata sa ikoya na nodra sega ni yaco mera vaka na tamata era vakila ni rawa ka dodonu mera vaka. Ena nodra vakasamataka na nodra bula, era kila ni ra sega ni vakayacora na veika e rawa ni ra rawata, ni sa rui levu na ka era biu tu ka sega ni caka.\nAu sega ni vosa tiko eke ena kena tosoi cake na rawati ni rawa-ka ena noda dui veimataqali cakacaka. Na toso ki liu oqori, veitalia ga na vakaitamera ni kena irairai ena vuravura oqo, e sega sara ga ni levu na kena iwiliwili ena ilakolako cecere tawamudu e waraki keda tu.\nIa, au vosa tiko ena noda yaco me tamata ka vinakata na Kalou, na Tamada Vakalomalagi, meda vakataka.\nEda yaco mai ki na vuravura oqo, me vaka e kaya na serekali, “sala ni o lagilagi”4 mai na dua na yalava ni bula mai liu.\nE raica rawa na Tamada Vakalomalagi na ka eda rawa vakaidina ni yacova. E kila o Koya na veika e baleti keda ka da sega tu ni kila o ikeda vakaikeda. Ena noda gauna ni bula e vakauqeti keda o Koya meda vakayacora na inaki ni noda a buli ena vuravura oqo, meda bulataka na bula savasava, ka lesu yani ki na Nona iserau.\nNa cava na vuna, eda vakayagataka kina vakalevu na noda gauna kei na noda icegu ena veika era sega ni tudei, sega na betena, ka sa rui vovodea? Eda besetaka li meda raica na lialia ni kena tovolei me vakayacori se rawati na veika e sega ni yaga ka vakalekaleka wale ga?\nE sega beka vei keda na yalomatua meda “kumuna vata na [nomudou] iyau mai lomalagi, sa sega ni vakacacana kina na sarasara se na veveka, a sa sega ni ravabasuka kina na daubutako me butakoca”?5\nMeda cakava vakacava oqo? Mai na noda vakamuria na ivakaraitaki ni i Vakabula, semati vata Nona ivakavuvuli ki na noda bula ni veisiga, ka lomana vakaidina na Kalou kei ira na noda itokani.\nEda na sega ni rawa ni cakava oqo ena noda yarataka na yavada, vakadigoca na kaloko se kudruvaka na veika me caka ena sagai ni bula vakatisaipeli.\nMe baleta na bulataki ni kosipeli, e sega ni dodonu meda vaka na gonetagane ka tonia na itaukuku ni yavana ena wai qai kaya ni a lai sisili. Ni da luvena tagane ka luvena yalewa na Tamada Vakalomalagi, sa rawa meda rawata e levu cake sara na ka. Ena vuku ni ka oqori, na inakinaki vinaka era sa sega ni rauta. E dodonu meda cakava. Se bibi cake sara, e dodonu meda yaco meda vaka na ka e vinakata vei keda na Tamada Vakalomalagi.\nSa vinaka na noda dau wasea na noda ivakadinadina ni kosipeli, ia e vinaka cake na noda ivakaraitaki bula ni kosipeli sa vakalesui mai. Na noda nuitaka vakalevu meda yalodina ki na noda veiyalayalati e vinaka—ia ni da yalodina ki na veiyalayalati tabu, oka kina na bula savasava, saumi ni noda ikatini kei na isolisoli eso, vakamuri ni Vosa ni Vuku, ka qaravi ira era leqa tu—e vinaka cake sara. Na kacivaki ni noda na vakayagataka vakalevu cake na gauna ena masumasu vakamatavuvale, vulici ni ivolanikalou, kei na taucoko ni itaviqaravi vakamatavuvale e vinaka; ia na kena bulataki vakadodonu na veika oqo ena kauta mai na veivakalougatataki vakalomalagi ki na noda bula.\nNa bula vakatisaipeli sa ikoya na sasagataki ni vakarokoroko kei na mamarau. Sa ikoya na sala ki na noda ituvaki ni bula vinaka duadua kei na marau.\nIa, meda sa nakinaki, meda muria na i Vakabula ka cakacaka vagumatua meda yaco meda vaka na tamata eda a buli meda vaka. Meda vakarorogo ka talairawarawa ki na veivakauqeti ni Yalo Tabu. Ni da vakayacora vaka kina, ena vakaraitaka vei keda na Tamada Vakalomalagi na veika eda se bera tu ni kila me baleti keda. Ena vakacaudreva o Koya na sala eliu ka tadolava na matada meda raica na veitaledi eda sega tu ni kila se nanuma eda taukena.\nNa levu ga ni noda gumatua ena sala vakalou kei na mamarau, na lailai ni rawa meda na veivutunitaka na ka ca mai muri. Na levu ga ni noda vakararavi ki na loloma ni iVakabula, na levu ni noda na vakila ni da sa tiko ena sala e gadreva taumada vei keda na Tamada Vakalomalagi.\nAu Diva Meu A Se Bula Marau Cake ga Vakalevu\nE dua tale na veivutuni vei ira era kila ni ra sa vakarau mate e rawa me veivakurabuitaki sara. Era diva mera a dau vakamarautaki ira vakalevu cake.\nDau vakawasoma na noda dau sikalutu ena veivakacalai ni so na ka e rawa ni da yacova yani ka na kauta mai vei keda na marau: ituvaki vinaka cake ni matavuvale, ituvaki vinaka cake vakailavo, se na itinitini ni dua na bolebole ni veivakatovolei.\nNa noda sa qase tiko ga mai, na levu ni noda railesuva ka kila ni sega sara ga na betena se me vakatulewataka na noda mamarau na ituvaki e tautuba.\nSa ka bibi ga o keda. Sa vakatau vei keda na noda mamarau.\nO iko vata kei au na itinitini ni vakatulewa ena nodaru dui bula mamarau.\nO au kei na watiqu o Harriet, keirau dau taleitaka na vodo basikeli. E ka taleitaki ni da tu e tautuba ka marautaka na totoka ni veika bula. E tu ga na neirau sala taleitaki ni vodo basikeli, ia keirau sega ni kauwaitaka vakalevu sara na yawa ni vanua keirau lakova se na totolo ni neirau toso me vakatauvatani kei ira na dauvodo basikeli tale eso.\nIa, au dau nanuma ena so na gauna ni dodonu me keirau dau bau veisivisivi toka. Au nanuma ni keirau na rawata na gauna vinaka ena neirau vodo vakatotolo cake, kevaka wale ga keirau cakacaka vakaukauwa tale vakalailai. Ka so na gauna au cakacala vakalevu niu dau vakalasikata na vakasama oqo vua na watiqu totoka.\nNa nona ciqoma na mataqali vakatutu vakaoqo e dau veinanumi, matata sara, ka vakadodonu. E matadredredre ka kaya, “Dieter, daru sega ni veisivisivi tiko, oqo e dua na ilakolako. Marautaka na kena gauna.”\nE dina sara o koya!\nSo na gauna ena bula oqo, eda sa rui dau vakanamata vakalevu ki na icavacava ni laini ka da calata na rekitaki ni kena ilakolako. Au sega ni dau vodo basikeli vata kei na watiqu baleta na noqu nanamaki talei ki na kena icavacava. Au vodo baleta na ka au lakocuruma ena noqu tiko vata kei koya e dau kamikamica ka taleitaki.\nE sega beka ni ka lialia na noda dau vakase-va na gauna kamikamica ka rekitaki eda sotava oti baleta na noda dau kauwaitaka vakawasoma na gauna era na cava kina?\nEda dau vakarorogo li ki na ivakatagi totoka ka waraka na kena rorogo me seyavu yani meda qai vakatara ni da taleitaka vakaidina? Sega. Eda vakarorogo ka sema ki na rorogo yadua, moimoi ni vakatagi kei na malaude ni kena vakayagataki.\nEda dau masu li ena cavuti ga ni “emeni” se na nanumi ga ni kena icavacava? E sega sara. Eda masu me rawa ni da voleka ki vua na Tamada Vakalomalagi, meda ciqoma Nona Yalotabu ka vakila na Nona loloma.\nE sega ni dodonu meda waraka meda qai marau ena gauna eda yacova kina eso na lalawa-ka mai liu, ka qai kila ni marau e wavoliti keda tu ga—ena gauna taucoko! E sega ni inaki ni bula me qai dau taleitaki ga ni sa cava. “Oqo na siga sa lesia ko Jiova … ,” vola na Daunisame. “Eda na reki ka marau kina.”6\nKemuni na taciqu kei na ganequ, veitalia se vakacava na keda ituvaki, veitalia na noda bolebole se veivakatovolei, sa tu eso na ka ena veisiga yadua meda marautaka vakalevu ka da karona. Era tu eso na ka ena veisiga yadua me kauta mai na vakamuduo kei na reki kevaka walega eda na raica ka taleitaka.\nDe dodonu beka meda rai vakalailai ena matada ka vakalevu cake ena yaloda. Au taleitaka na cavuvosa: “E dua e raica sara vakamatata ena lomana walega. E sega ni raica na mata e dua na ka e yaga.”7\nEda sa vakaroti meda “vakavinavinakataka na ka kecega.”8 E sega beka ni vinaka cake meda raica e matada kei na lomada na veika lalai mada ga e rawa ni da vakavinavinakataka, mai na kena vakalevulevui na veisaqasaqa ena ituvaki ni gauna oqo?\nA yalataka na Turaga, “Ia ko koya sa vakavinavinakataka na ka kece ga sa soli vua, ena vakalougatataki; ia ena soli vua na veika kece ga e vuravura; ia ena yadrau ka sivia.”9\nKemuni na taciqu kei na ganequ, ena vakaitamera ni veivakalougatataki ni Tamada Vakalomalagi, na Nona lomasoli ena yavu ni veivakabulai, na dina vakalou ni vakalesuimai ni kosipeli, kei na totoka e vuqa ena ilakolako vakayago oqo, “e sega li ni kilikili me datou marau?”10\nMeda sa nakita meda marau se cava ga na keda ituvaki.\nEna dua na siga eda na taura na ikalawa sega ni levei rawa ka takoso mai na vuravura oqo ki na kena e tarava. Ena dua na siga eda na railesuva na noda bula ka lomatarotarotaka se a rawa ni da vinaka cake, vinaka cake ena vakatulewa, se na vakayagataki vakayalomatua ni noda gauna.\nMe levei eso na veivutuni titobu ni bula, e sa gadrevi me caka eso na inakinaki vakayalomatua nikua. Ia, meda:\n•Saga vagumatua mo vakayagataka vakalevu na gauna vata kei ira eda lomana.•Saga vagumatua me yaco mo rawa ni vakataka na tamata e vinakata na Kalou meda vakakina.•Saga vagumatua mo kunea na marau, se cava ga na keda ituvaki.\nSa noqu ivakadinadina ni vuqa na veivutuni titobu ni mataka e rawa ni na tarovi ena nona vakamuri na iVakabula nikua. Kevaka eda sa ivalavala ca se caka cala—kevaka eda a cakava na veidigidigi ka da sa veivutunitaka tiko ena gauna oqo—sa tu na isolisoli vakamareqeti ni Veisorovaki i Karisito, ka na rawa kina meda vosoti. E sega ni rawa ni da lesuva tale na gauna ka veisautaka na ka sa oti, ia e rawa ni da veivutuni. Na iVakabula e rawa ni tavoya tani na wainimata ni veivutuni11 ka kauta tani na icolacola ni noda ivalavala ca.12 Na Nona Veisorovaki sa vakatarai keda meda biuta vakatikitiki na veika sa oti ka toso ki liu ena liga savasava, yalosavasava,13 kei na sasaga ni caka vinaka ka yaco vakabibi meda vinaka cake sara.\nIo, sa toso vakatotolo sara tiko na bula oqo; sa seyavu vakatotolo tiko na noda veisiga; ka vakarerevaki mai o mate ena so na gauna. Ia, na yaloda ena bula tiko ga ka na qai semati ki na yagoda vakaturicake ena dua na siga, me ciqoma na lagilagi ni tawamate rawa. Au wasea na ivakadinadina bibi ni baleta na yalololoma i Karisito, eda na bula taucoko tale ka tawamudu. Me baleta na noda iVakabula ka Dauveivueti, ena dua na siga eda na kila vakaidina ka rekitaka na ibalebale ni vosa “ia sa vakaotia sara ko Karisito na bati gaga nei mate.”14\nNa gaunisala ni kena rawati na noda ivotavota vakalou me vaka ni da luvena tagane ka luvena yalewa na Kalou sa ka tawamudu. Kemuni na taciqu kei na ganequ, kemuni na itokani lomani, sa dodonu meda sa tekivu lakova na gaunisala oya nikua; sa sega ni rawa meda vakawalena e dua na siga. Sa noqu masu ni da na sega ni waraka me yacova ni da vakarau mate meda qai vulica vakaidina meda bula. Ena yaca tabu i Jisu Karisito, emeni.\n1. Alama 40:11. 2. Raica na Susie Steiner, “Top Five Regrets of the Dying,” Guardian, Feb. 1, 2012, http://www.guardian.co.uk/lifeandstyle/2012/feb/01/top-five-regrets-of-the-dying. 3. Bronnie Ware, in Steiner, “Top Five Regrets of the Dying.” 4. “Ode: Intimations of Immortality from Recollections of Early Childhood,” The Complete Poetical Works of William Wordsworth (1924), 359. 5. Maciu 6:20. 6. Same 118:24. 7. Antoine de Saint-Exupéry, The Little Prince, trans. Richard Howard (2000), 63. 8. Mosaia 26:39; ; raica tale ga na Vunau kei na Veiyalayalati 59:7. 9. Vunau kei na Veiyalayalati 78:19. 10. Alama 26:35. 11. Raica Na iVakatakila 7:17. 12. Raica na Maciu 11:28–30. 13. Raica na Same 24:4. 14. Mosaia 16:8; raica talega na 1 Korinica 15:54. Kena sa otiKena e tarava\nVosa vakavitiAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFiji HindiFrançaisGagana SamoaHiligaynonHmoobHrvatskiIlokanoÍslenskaItalianoKahs KosraeKajin MajōlKiswahiliKreyòl AyisyenLatviešuLietuviųLingálaMagyarMahsen en PohnpeiMalagasyNederlandsNorskPalauanPolskiPortuguêsReo TahitiRomânăSetswanaShonaShqipSlovenčinaSlovenščinaSuomiSvenskaTagalogThin Nu Wa'abTiếng ViệtTürkçeVosa vakavitiVosa vakavitiXhosaZuluΕλληνικάБългарскиМонголРусскийУкраїнськаქართულიՀայերենአማርኛພາສາລາວភាសាខ្មែរ한국어中文日本語


freeyorker e kaya o\nMe 1, 2013 ena 11:42 Au na\noqori e sega ni dodonu. O sara e dua na vuna na cava na vuna au sa lako mai ki na wordpress. Au sa rarawa dina ena moderators ni wordpress. E ganita vakalevu cake ga e dua e dua lailai na isema.\nGrant e kaya o\nMe 1, 2013 ena 3:48 ni PM\nVinaka, Au nuitaka ni rawa mo maroroya e cici.\nE rairai e rawa ni o tekivu kina na kena vunautaki me tukuna vei WordPress keda kece, ni sa sega ni dau marau. Au sa tekivu vakayagataki kina na WP vakabibi ga ena vuku ni nomu plugin.. sa ikoya e dua na yaga levu ni SEO & isema ena Google. Au sa lesu mai e dua na webmaster me baleta na 17 yrs ka rawata au me tarova na kena vakayagataki na Dreamweaver & veisau ki na WP.. sa baleta ni Transposh. 🙂\nMe 1, 2013 ena 5:43 ni PM\nVakavinavinaka me baleta na vosa ni yalovinaka, o na rawa ni taura oqo ki na forums ni wordpress, ka me kila na moderators, Ia au sega ni vakabauta ni oqo ena vukei ira vakalevu.\nAu vakilakila na wordpress sega ni kena iwali na me lako cake tiko mai vakalevu totolo oqo.\nWalid e kaya o\nMe 1, 2013 ena 5:34 ni PM\nIe oqori na rarawa saraga, Evei e rawa me da kudruvaka kina??\nMe 3, 2013 ena 8:27 ni PM\nO me kudruvaka ena na forums ni wordpress, Ia au sega ni vakabauta e dua na tamata na vakarorogo.\nJimbo e kaya o\nMe 1, 2013 ena 10:48 ni PM\nIa oqo e dina itukutuku ca. Au sega ni nanuma ni na dauveivakatorocaketaki ni plugin ni timi ni qaravi ni WordPress vaka oqo. Era gadreva me ra tu kina na nodra ivalavala. Me vaka o tukuna, e rawa me vagalalataki na isema kei na ka e rawa ni vakayacori ena gauna oqo e dua na gauna balavu. Na cava e leqa? Sa vakabau vakalevu cake mai na nomu vakasama kei na au sa vakayagataka nomu plugin ena levu sara na noqu mata, ka sa kauta mai vei au e levu sara na veitosoyaki e gaunisala ikuri ka vakakina na vakalevutaki cake na na mata ni veimawe ni yava ena Google. Au lesu tale mai mo dou ena gauna oqo.\nThemer ni gone e kaya o\nMe 2, 2013 ena 9:09 ni PM\nIo oqori na vakarerevaki ga. Au sega ni rawata na cava e na kauwaitaki kina. Au marau ni o na tikoga ni solia na na vakacobara ena me vaka au dau vakayagataka ena e vica na mataveilawa.\nLachance ni Francois e kaya o\nMe 3, 2013 ena 3:16 Au na\nE rerevaki na WordPress,na ka duadua ga ni vakayacora vinaka na wordpress e na itikotiko ni developer me vaka na o tagane nei,ka a biuta e levu na sasaga ni sega na ilavo kei na veivakacaucautaki ka lailai sara. O tagane e a cakava na cakacaka vakasakiti oqo plugin kei na vakanuinui ni ko na tomana tikoga me ra cakava sara mada ga ni oti o ya. Vinaka duadua ni kalougata\nO Luis e kaya o\nMe 3, 2013 ena 3:34 ni PM\nDuavata kei na Francois. E rerevaki ka sega na dauveivakatorocaketaki vakataki iko na WordPress.\nHaser e kaya o\nMe 4, 2013 ena 2:01 ni PM\nAu vakabauta ni oqo na lawa ni wordpress e na tarovi kina na penality ni penguin ni google kei na vakabulai ni vanua oqo mai na itotogi.\nMe 4, 2013 ena 2:20 ni PM\nE dua na vakasama taleitaki, Ia au na ka eda sa rawa sara ga me qarava na google ka sega ni patronization ni wordpress.org, kei na – e sa rawa me tiko e dua na isema ena nomu widgets, Kerea na facebook, Twitter, sharethis(tabana vakalevu ki na itutu 10), kei na vuqa tale\nKelly o Ana e kaya o\nMe 5, 2013 ena 9:44 ni PM\nVosota sara ni 'u rogoca au sa vakayacora tiko nomu plugin na yabaki sega kei au taleitaka….\nAu nuitaka ni o muria na vakadeitaki ni sa.\nIbon e kaya o\nMe 6, 2013 ena 12:42 ni PM\nAu vinakata me 'u tukuna vei iko na ka au taucoko na noda tokona na nomu 🙂 ni vakatulewa\nTikoga na vakamoceri na 😉 ni dudes\nOtto e kaya o\nMe 8, 2013 ena 2:43 Au na\nMe baleta na itukutuku, o tiko vakavinaka ni vakatarai me tiko na isema ena nomu widget. Na lawa ni WordPress.org ga na ituvaki ni dodonu me tiko na isema na isema e dua sa opt-ena, sega na opt mai e dua.\nSa rawa talega mo ni sa na nomu plugin ena WordPress.org ni o nanuma ni o na vinakata me ra muria na lawa vakatabakidua.\nMe 8, 2013 ena 11:35 ni PM\nAu sa vinaka vata kei na ituvaki me vaka ni sa ikoya oqo. Au sa vakayagataka tiko e dua “ivukivuki ni cakacaka ena wordpress” ena noqu tabana, ka na yaco mai vakacalaka kei na iulutaga au sa vakadaberi (Au nanuma kina na ulutaga ni sega ni tiko e sa rui, sega lako-ena). E sega tale ni vakaoqo, baleta ni 'u viavialevu soti na.\nKevaka ena reconsidered na digidigi ena lawa oqo (o na wilika kina e vica vei ira era vakayagataka na ivakamacala eke, me baleta na namaka tiko oqo, sa vinaka tiko oqo, singling, kei na so tale.) Au na tu.\nAu sa vakabauta talega vakaukauwa e ni sogo e dua na plugin e dua na ka ka sa tu e kea me baleta na 4 na yabaki, e sega e dua na qara ni tataqomaki galegale e na cakacaka ni cala. Walega e dua na vula sa oti au a vakalailai ni sega na Initaneti, ka na rairai sa sega ga ni rawa me qarava oqo ena dua na gauna vinaka. Au vakatura mo na taura na nomu gauna mo tu na lawatu ni kaya (solia e dua na notisi, eso na timeframe veiganiti, se cava ga). Oqo e sega ni vakaoqori e dua na ilavelave ni bibi, a gadrevi kina na vakayagataki ni vakaoqo na kaukauwa.\nIa, vinaka vakalevu na nomuni lomasoli, kei na nomu gauna, nuitaka na eda na dau sota ena veisiga ni mataka ena vinaka cake na vosa.\nMr drokadroka e kaya o\nMe 8, 2013 ena 12:50 ni PM\n(O sa kidavaki me sa nomu plugin ena WordPress.org ni o nanuma ni o na vinakata me ra muria na lawa oqori.)\nvakavinavinaka Otto tiko kina kei na kena vakamatatataki\nOfer ni itukutuku vinaka eda lomana nomu(noda) plugin\nTransposh e dodonu me bula tiko\nWolfgang Bloomfield e kaya o\nMe 8, 2013 ena 10:20 ni PM\nNi bula, Au vinakata ga me kaya vinaka vakalevu sara vakalevu na plugin ni transposh, sa ikoya e dua na iyaya totoka sara, Au sa lavetaki ga mai nomu vanua, ka 'u au na ivukivuki ni vakaraitaka tiko na nomu isema ni.\nAu sega ni kila ni ko sa na cava kina mai na kena vakatetei yani, me vaka ni vuqa na plugins sa na isema ki na nodra vanua mai vei ira, e sega ni cala oqo me vaka ga e dua na plugin ni galala, me rawa ni o dodonu mada ga ni taura rawa na e dua na isema mai kina.\nNiels Jakob e kaya o\nMe 9, 2013 ena 10:56 Au na\nVakavinavinaka me baleta na nomu cakacaka – Au marautaka dina sara na nomu plugin, kau nuitaka ni ko ni na lesu tale mai ena WordPress voleka. Ena gauna oqo, Au na vakadodonutaka vakacava ki na mataqali taucoko? (Au gadreva eso tale na widgets mai na kena na sega ni tiko) E dodonu me 'u sa tu vakasuka kina na plugin ni WP, ka lavetaki + lavetaka na plugin mai na nomu iwasewase ni lavetaki? Se na sa bokoca laivi kece na noqu na vakavakadewa ena gauna oqo?\nMe 9, 2013 ena 1:05 ni PM\nOqo ena sega ni bokoca laivi na nomu vakadewa, na sala o vakatura na cakacaka. E tiko e dua tale na sala e na dina\n1. Vakavinakataki cake mai na wordpress.org ki na mataqali 0.9.3\n2. Lako ki na veivanua eso ka raica na “qarava na kena vakavoutaki ki na mataqali taucoko”\n3. Na jeke me baleta na upgrades tale (mo ni rawata me vakasaurarataki oqo)\n4. Qarava na kena vakavoutaki ki na mataqali taucoko (ena gauna oqo 0.9.3.1)\nMe 9, 2013 ena 2:23 ni PM\nVinaka vakalevu na nomuni vakalevu – Au a vakayagataka nomu vakatutu mai muri, ka sa cakacaka levu!\nMarc e kaya o\nMe 9, 2013 ena 2:45 ni PM\nAu sa vakavinakataki vakailoa ki na 0.9.3 ena ivurevure ni wordpress, Ia sa yali na kuila. Vakakina ni iVakadewa ni tu vakasuka ka lavetaki mai na nomu vanua. Na Plugin e sega ni vakadaberi, e kaya o sega vakabau na plugins ka kunei. Oqo e sa ni au yali kina na nomu iyaya ni cakacaka ni vakavakadewa mai na neitou mataveilawa.\nYalovinaka ni vukei….\nMe 9, 2013 ena 3:18 ni PM\nEna dikeva na oqo, Ia, Yalovinaka wilika na noqu tale eso na vakasama ena sala me vakavinakataki cake mai na ivurevure.\nMe 9, 2013 ena 3:29 ni PM\nBula, vinaka vakalevu na nomu isau. Ni 'u kauta lesu mai ena nomu tabana ni lavetaki au raica na 0.9.3.1 na isema. Au a dina mo bokoca na faile mai na 0.9.3 ka qai lavetaka 0.9.3.1. Sa cakacaka tiko vinaka oqo, ena kuila vakalesui mai. Vinaka vakalevu na nomuni vakalevu, Au sa kere veivosoti me baleta na kena ituvaki kei na WordPress.\nMataveilawa ni noda kaburaka na vosa ni Kalou e vuravura raraba, Ia au gadreva mo ni kila kina ni sa tiki bibi ni yalo era sa vakabulai na nomu idini ni iVakadewa.\nMe vakalougatataki kemuni na Kalou!\nMe 13, 2013 ena 5:21 ni PM\nWordpress sega ni rawa me dua na cms ni vosa ni multi ka sega ni transposh! e vuqa na plugins ni Vakadewa ni wordpress ia o ira kece era sa na sega na betena na 😀 au sa marautaka dina me baleta na kena vakayagataki na transposh kei na nodra vukei me baleta na veitokoni ni vosa persian. 🙂\nFanaticWeb e kaya o\nMe 18, 2013 ena 11:38 ni PM\nIsa na Ofer, kena o ni kila e 🙂\nGa me mo ni kila ni noqu ilavelave dei tu ga na gauna au reuploaded na kena mataqali tudei o tokara na seva (server) qai lesu tale mai, sega ni macala vakacava se cava na vuna, Ia sa tudei ga.\nIa oqo, au sa raica kina na cava o sa vakaibalebaletaki ena nomu plugin e sa vagalalataki mai na WordPress, dina sara ni rarawa, Au vakabauta dina sara ni dodonu me vakataulewa ena veileqa ruarua na soqo ni marau kei na sotavi veimama na sala ena nanuma cala oqo, me baleta na tamata kece sara ena vukumu.\nAu sa vakavinakataki ga ki na kena ituvaki vou, me yacova mai na ka vinaka, ena wanonova toka na stats kei na vakanuinui veitosoyaki e gaunisala sega resurface na ilavelave sa oti.\nVinaka vakalevu na nomu me baleta na kena vakabulai tiko na Transposh.\nMe 19, 2013 ena 12:04 Au na\nMarau ni 'u rogoca ni sa lako na nomu leqa, vakanuinui o kalougata ena na veisiga ni mataka ni 🙂\nArtem-Nomad e kaya o\nMe 27, 2013 ena 9:18 Au na\nBula na Ofer\nVinaka vakalevu me baleta na Transposh plug-in. E sega ni vinaka na lawa ni WordPress. Au sa vakaoti ena nomu yasana. Vakavinakataki ki na kena taucoko kei na ivukivuki ni vakaraitaki “na vakadewataki mai vei ira na Transposh” na isema.\nNomu plug-in sa e na rawarawa duadua me ra vakayagataka.\nshaady e kaya o\nJune 24, 2013 ena 10:37 ni PM\ne sa cakacaka tiko na plugin tikoga ena vosa gu mataveilawa nei era sa vakacurumi na plugin, o na rawa ni vakarautaka e dua na isema ni lavelavetaki mai e dua na repo ni vakailesilesi ni sega…?!\nJune 24, 2013 ena 10:40 ni PM\nEna liutaki eke na lavelavetaki ena ivurevure wordpress, o na dikeva rawa na ilavelave taucoko ni lavetaki, ka cakava e dua na vakatorocaketaka, alternatively o rawa ni sikova kina na tabana ni lavetaki eke.\nO Chris e kaya o\nJune 26, 2013 ena 2:15 ni PM\nLavetaki na vakavoui mai http://svc.transposh.org/transposh.latest.zip…\nA sega ni lavetaki. Vakatabui\nJune 26, 2013 ena 2:29 ni PM\nE rairai ka oqo vunitaka na e dua na ka ena nomu seva (server), Yalovinaka tovolea mo lavetaka vakaivola ka raica ni o sa rawa ni vakayagataka na faile\nOkosita 15, 2013 ena 7:59 ni PM\nAu sa vakadonuya na. Staffers ni WordPress, vaka na kena au sa qai kila, sa dina sara ni cakava e dua na cakacaka ca sara ga.\nEra sa bokoca na nomu replies ni duadua ga baleta ni ra vinakata me ra na ' taumada’ me sauma mai se lewa ni sega taucoko na nomu isau ni taro (Au rawa ni solia vei iko 2 yaca, Ia au na vakatoka me sega) ka vinakata me solia kina na nodra veiqaravi yadudua ni saumi ena semati ki na nodra itukutuku vakacakacaka (io...). Sai koya oqo na yasa loaloa walega ni WordPress, kei na inuinui oqo ni sa na veisau..\nO dave Main e kaya o\nOkosita 20, 2013 ena 2:28 ni PM\nKila na ka o nanuma me baleta ni sa raramusumusu na plugins cauraka na kenadau ni iVakadewa. E dua na vosa vinaka kina – ca.\nNa taleitaki nomuni Initaneti. Na muria na sala. Dauvakadewa vakasakiti.\nNi sa oti kece na kena vo na nomu dauvakavakadewa sega ni 2nd sara mada ga na kena vinaka duadua.\nOkosita 20, 2013 ena 10:34 ni PM\nVinaka vakalevu na nomuni vosa ni loloma\nMike e kaya o\nTiseba 20, 2013 ena 4:31 ni PM\nNa levu ni ilavo ni cakacaka ka kemudou sa biuta ki oqo plug-in e dina.\nAu cakacaka me baleta na non-profit na mataisoqosoqo tikobulabula ka sega ni rawa ni 'u tukuna vei kemuni na levu nomu plug-in a vukei keitou veitaratara kina kei na noda iwiliwili na tamata hispanic.\nGa me ra lako ka vakuria na noda dui vakavakadewa e vakasakiti.\nBravo noqu itokani… e sa rui ca sala WP sa vakavuna me dredre vei iko mo dau tutaka na iko.\nAu na qai vakaturi o, vakadeitaka. Na vosa ni gusuna sai koya ena so na gauna na kena na tutaki vinaka duadua.\nCagi ni Bogdan e kaya o\nTiseba 31, 2013 ena 2:47 Au na\nYalovinaka kakua ni biuta na lomanibai oqo ka muria na Transposh se bula tiko.\nKevaka o vinakata e rawa ni da veitalanoataka na ka me yaga kei na au na vukei iko vata kei na vakasama me baleta na.\nO sega ni gadreva na mataveilawa ni WordPress me vakabekabea cake kina na nomu cakacaka.\nMaroroya na kakavaki cake na ka me da vukei iko.\nVakavinavinaka me baleta na cakacaka ni se bera ni vagalalataki ka cakava na nomu plugin e dua na kena vinaka duadua au sa raica oti me tekivu mai na … sega ni mudu.\nO Eva e kaya o\nJanueri 15, 2014 ena 6:45 ni PM\nYalovinaka.. kakua ni tarova na!\nAu na sauma ena marau tikoga na veitokoni ena sa.\nMadenza e kaya o\nMaji 17, 2014 ena 11:03 ni PM\nEi, Au TALEITAKA na nomu vakasama na WP.org vakasobuduru ena vanua e yaco kina e dua rating ni kalokalo e dua na nomu plugin. E raitayaloyalotaki ena vakasama oqo na nomu gagadre me baleta na cava o cakava. Kepp @ e.\nE dua sa vou irivaka na 🙂\nJames Hilliard e kaya o\nJune 2, 2014 ena 4:19 ni PM\nE dodonu sara ga ni tu na mods ena wordpress oqo travesty na nodra lomatarotaro na. Me vaka ni o dusia… KECE na bulukau ni wasea e dua na isema ki na dua tale na vanua. Na plugins ni facebook vakamacalataka vakaoqo… VAKACAVA BOLEA O NA TOVOLEA MO VAKADUAVATATAKA NA VURAVURA ENA TAUDAKU NI GOOGLE VAKADEWATAKA TIKO NA EVERYPAGE!!!\nBALYAN e kaya o\nJulai 10, 2014 ena 8:12 ni PM\n:OI KEMUNI :OI KEMUNI :OI KEMUNI :OI KEMUNI :OI KEMUNI\nNa oni e kaya o\nFeperueri 6, 2015 ena 4:28 ni PM\nDou “totoka na cakacaka!” Au taleitaka na nomu plugin ka au taleitaka na nomu itovo ni bula me baleta na tucake e na cava na dodonu!\nWordpress sega ni wordpress ka sega ni dua na plugins me vaka na nomuni. Me vaka e kaya na Facebook, Semati ena, Twitter, Google…era sa rawata me ra muria na isema lesu mai vuna sega o?\nAu 100% daku ni o, Au vakaraitaka kina na nomu plugin ka au vakaraitaka nomu isema! Dinau e ganita me soli vanua e lewa kina na dinau. O sa vinaka sara me e vuqa na tamata e vakayagataka na nomu plugin ka o sa ganiti keda na yadua na tiki ni sa! E amazes au ko ira na tamata ena wordpress e sega ni rawa ni marautaka na cakacaka dredre e yaco ki na dua na ka vakaoqo. O na nanuma kina na tamata kecega, era sa na kila deivaki ni vuqa na. Ni oti kece, E vakamarautaki na WordPress mai na nomu cakacaka, sa vakamarautaki na kece WordPress ira era na vakayagataka mai na nomu cakacaka, me…na cava na vuna e sega ni dodonu mo? Au na ivukivuki ni maroroya na nomuni plugin ena noqu vanua kei na isema ni lesu tale mai! Ka 'u na tukuna vei kece na noqu gonevuli mera cakava vakakina. O ni sa levu cake na deserving. Me bula balavu na demokarasi!!!! 🙂\nMandy e kaya o\nFeperueri 22, 2015 ena 7:29 ni PM\nVakaoti ni duavata kei na veika kece o tukuna, Na oni! Au taleitaka talega na ivakarau ni Transposh …kau sa taleitaka sara oqo na plugin vakasakiti ka 'u sa walega ga ni vakatikori ka totoka na kena yaga!\nBtw, Transposh, Au sega ni rawa ni raica e dua na isolisoli paypal na bulukau dua ga na vanua?? Au nanuma ni o na gadreva e dua na 🙂 …ka vakavinavinaka vakalevu me baleta na plugin totoka oqo!\nnajeb ni ali e kaya o\nFeperueri 28, 2015 ena 11:28 Au na\noqori e sega ni dodonu. oqo na plugin sa uasivi duadua vei au gnna ni 'u sa maroroya na vakayagataka ga mo dou sega ni gadrevi kina na wordpress, ka sa dodonu me ra appreiate nomu cakacaka vata kei ira ka vakasalataki iko ni bera ni ra cakava o ya, oqori e dina ni ca\nO Ethan Sanabria e kaya o\nJune 5, 2015 ena 9:02 ni PM\nVinaka oqo sucks. Au taleitaka dina na plug-in oqo! Ena dua na kabani ni vakasaqara tiko me vakarabailevutaki ki Amerika vaka-Latina, Sa yaco kina e dua na tiki bibi sara ni ituvatuva me Transposh. Au na sauma ena marau ni sa!\nDisappointing sara ga, WordPress!!!


km 1/07 t. 3\n◼ iVola me soli ena Janueri: Na Yalo Tabu—Na iGu sa Cuqena Tiko na iTuvaki Vou sa Roro Tiko Mai!, se Na Ka Mo Kila Mo Bula Tawamudu Kina. Ke ra sega ni taura na itaukeinivale, solia na brochure Yadra Tiko! Feperueri: Toro Voleka Vei Jiova. Maji: Kaya na iVolatabu, saga sara me tauyavu kina na vuli iVolatabu. Epereli kei na Me: Vale ni Vakatawa kei na Yadra! Ni o sikovi ira lesu na tataleitaki, okati kina o ira na tiko ena iVakananumi se dua na noda soqoni vakarisito, ia era sega ni sosoqoni wasoma tiko kei na ivavakoso, solia na ivola vou Na Cava Sara Mada e Kaya na iVolatabu? Me noda isausau meda tauyavutaka e dua na vuli iVolatabu ena ivola oya.\n◼ Me tekivu ena Feperueri ena rogoci kina nodra vunau soqovi levu vou na ivakatawa ni tabacakacaka e kena ulutaga “O Cei ena Vakadonui me Bula ena Vuravura Vou ni Kalou?”\n◼ Na porokaramu ni vidio Young People Ask—What Will I Do With My Life? ena veivosakitaki ena Soqoni ni Cakacaka ni vula o Epereli. Ke gadrevi e so tale na vidio, me kerei ina ivavakoso ena gauna totolo duadua.\n◼ Na noda ivola e tabaki ena rua na matuavosa vakaJaina. Dua na kena mataqali era taurivaka vakalevu o ira na tiko e Hong Kong kei Taiwan, e vakatokai me “Chinese” (CH). E dua tale na iwiliwili levu era dau vakayagataka ga na “Simplified Chinese” (CHS). E sega gona ni tabaki na noda ivola ena so tale na vosa vakaJaina e vosataki me vaka na Cantonese, Mandarin kei na so tale, e bibi gona vei ira na vosataka na vosa oqo mera digia se o cei vei rau na matuavosa vakaJaina e tabaki kina noda ivola mera wilika. Rawa ni vakayagataki na ivola lailai Good News for People of All Nations, tabana 19-20, me vakaraitaki kina se matuavosa vakajaina cava era via wilika ena noda ivola. Ni sa macala oqo, me sa qai vakadeitaki na ivola me otataki.\n◼ Me vakarautaka na ivavakoso na iVakananumi ena yabaki oqo ena Moniti 2 Epereli, ni sa dromu oti na siga. Ke mani tekivu totolo na vunau, me kua ga ni veisoliyaki na madrai kei na waini ni se bera ni dromu na matanisiga. Vakadeitaka vei ira na kenadau na gauna ena dromu kina na matanisiga ena nomu yasayasa. Me dui cakava ga na ivavakoso na nona iVakananumi. Ia ena sega ni rawa beka oqo ena so na vanua. Ena ivavakoso era dau vakayagataka vata e dua ga na Kingdom Hall, e dua se rua na ivavakoso e rawa ni vaqara e dua tale na vanua me caka kina na soqo ena yakavi oya. E vakaturi me bau biu toka e 40 na miniti mai na gauna e cava kina e dua na soqo ni iVakananumi ina kena tekivu e dua tale me rawa ni vakilai vinaka kina na yaga ni soqo. Me nanumi tale ga na veitosoyaki ni motoka kei na vanua era kele kina, wili kina na nodra vakasoburi na pasidia kei na nodra mai vakavodoki tale. Me ratou lewa na ilawalawa qase na ituvatuva ena ganita vinaka na ivavakoso.\n◼ Mera vakadeitaka na vunivola ni ivavakoso ni tiko na nodra pioneer appointment letter (S-202) na painia tudei kece ni ivavakoso. Ke sega ni tiko e so, mera vola mai ina valenivolavola ni tabana.


Luke 14 | iVolatabu ena Internet | Vakadewa ni Vuravura Vou\nVola o Luke 14:1-35\n14 Ena dua tale na Siga ni Vakacecegu ni curu ina nona vale e dua na nodra iliuliu na Farisi me kana, era sa qai wanonovi koya matua. 2 E dua na tagane e toka e liu vua, e vuvuce tu na yagona. 3 Mani tarogi ira na kila vinaka na Lawa kei ira na Farisi o Jisu: “E tara na veivakabulai ena Siga ni Vakacecegu se sega?”+ 4 Sega ni dua e vosa. E tara na tagane ya o Jisu, e vakabulai koya qai tukuna vua me lako. 5 Mani kaya vei ira: “O cei vei kemuni, ke lutu na luvena tagane se bulumakau ina toevu+ ena Siga ni Vakacecegu me sega ni dreta mai vakatotolo?”+ 6 Era sega ni sauma rawa nona taro. 7 Ni raica nodra digitaka tiko na sureti na idabedabe e cake,+ e tukuna sara vei ira e dua na vosa vakatautauvata. E kaya: 8 “Ni dua e sureti iko ena kana magiti ni vakamau, kua ni lai dabe ena vanua dokai.+ De muri mai e dua tale e sureti e dokai cake vei iko. 9 Ena qai lako mai o koya e sureti kemudrau qai kaya vei iko, ‘Me toka i keri o koya qo.’ O na qai lako ena madua ni o sa na lai tiko sara mai ra. 10 Ia ni o sureti, mo dabe sara mai ra. Ni lako mai o koya e sureti iko ena qai kaya, ‘Noqu itau, lako sara i cake.’ O na qai dokai e matadra kece na sureti.+ 11 Ni o koya e vakacerecerei koya ena vakamalumalumutaki, o koya e vakamalumalumutaki koya ena vakacerecerei.”+ 12 Sa qai vosa vua na tagane a sureti koya: “Ni o vakarautaka na ivakasigalevu se ivakayakavi, kua ni kacivi ira nomu itokani, se tacimu, se wekamu, se o ira na vutuniyau oni veitikivi. De ra qai sureti iko tale ena dua na gauna mera sauma kina na nomu veisureti. 13 Ia ni o vakarautaka na magiti, sureti ira na dravudravua, na lokiloki, na gera, kei na mataboko.+ 14 O na marau ni sega vei ira na ka mera sauma vei iko. O na qai saumi nira sa vakaturi+ na yalododonu.” 15 Ni rogoca qo e dua vei ira na sureti, e qai kaya vua: “E marau o koya ena kana* ena Matanitu ni Kalou.” 16 E kaya vua o Jisu: “E vakarautaka e dua na magiti levu e dua na turaga,+ qai sureta e levu mera lai vakayagataka. 17 Ni sa gauna ni vakayakavi, e qai tala nona dauveiqaravi me lai tukuna vei ira na sureti, ‘Ni lako mai, sa vakarau tu na ka kece.’ 18 Ia era vakaiulubale kece.+ E kaya vua na kena imatai, ‘Au se qai volia ga e dua na were, meu se lai raica mada, au kerea meu vosoti.’ 19 E kaya e dua tale, ‘Au volia e tini na bulumakau, au na via lai raica mada, au kerea meu vosoti.’+ 20 E kaya tale e dua, ‘Au se qai vakawati ga, au na sega kina ni rawa yani.’ 21 Mani lako na dauveiqaravi me lai vakasavuya na itukutuku vua na nona turaga. Dua na ka nona cudru na itaukeinivale, mani kaya vua na nona dauveiqaravi, ‘Lako yani vakatotolo ina tolonisala lelevu kei na tolonisala lalai ena koro, mo kauti ira mai na dravudravua, na lokiloki, na mataboko, kei na gera.’ 22 Sega ni dede sa mai kaya na dauveiqaravi, ‘Noqu turaga, sa vakayacori na nomuni ivakaro, ia e se lala ga na vale.’ 23 E qai kaya na turaga vua na dauveiqaravi, ‘Lako yani ina gaunisala lelevu kei na sala lalai, uqeti ira mera lako mai, me tawa vinaka sara noqu vale.+ 24 Au kaya vei kemudou, e sega ni dua vei ira na sureti e liu ena tovolea na ivakayakavi+ au vakarautaka.’” 25 Era tomani koya tiko ena ilakolako e dua na ilala levu, mani vuki qai kaya vei ira: 26 “Ke lako mai vei au e dua qai sega ni cati* tamana, tinana, watina, luvena, tacina, ganena, se nona bula sara mada ga,+ ena sega ni rawa ni noqu tisaipeli.+ 27 O koya e sega ni colata nona kaunirarawa* me muri au, e sega ni rawa ni noqu tisaipeli.+ 28 Me kena ivakaraitaki, o cei vei kemuni e via tara e dua na valececere ena sega ni dabe mada me cakacakataka na kena isau, me raica se sa veirauti me vakaotia kina se sega? 29 De lakolako ena viria oti ga na kena yavu sa na sega tale ni vakaotia rawa, era na qai dredrevaki koya kece na vakararai tu, 30 nira kaya, ‘O ka qo e tekivu tara vale ga qai sega ni vakaotia rawa.’ 31 Se tui cava ena tayabe yani ina buca ni ivalu me sega ni dabe mada me veivosakitaka, ena vala rawa na 10,000 na nona sotia kei na 20,000 na sotia e kauta mai na kena meca? 32 Ke sega ni rawata, ena tala yani nona mata ni se yawa mai na kena meca qori, me rawa nira veivakameautaki. 33 Ena vakatale ga kina o kemudou, ena sega ni rawa ni noqu tisaipeli+ o koya e sega ni vakanadakuya nona iyau kece. 34 “E vinaka dina na masima, ia ke yali na kena tuituina, ena qai vakatuituinataki tale ena cava?+ 35 E sega mada ga ni yaga ina qele se maniwa. Sa na kolotaki ga i tuba. Me rogoca o koya e vakadaligana, me rogoca sara.”+\n^ Kir., “ena kana madrai.”\n^ Se “qai lomani koya vakalailai.”


NAI VAKATEKIVU 44 FOV - A sa vakarota na tamata ka lewa - Bible Search\nNAI VAKATEKIVU 43 NAI VAKATEKIVU 45\nNAI VAKATEKIVU 44\nEra sa talai, a sa vauci ira ko koya na tamata i Josefa, ka kauti ira tale ki na koro me vaka na bobula, 1-13. A vakamamasu i Juta, 14-34.\n1A sa vakarota na tamata ka lewa na nona vale ko Josefa, ka vaka, Mo vakasinaita na nodra taga na tamata e na kakana, me vaka na ka era kauta rawa, ka viritaka na nonai lavo na tamata yadua ki na gusu ni nona taga: 2kei na mequ bilo, na bilo siliva, mo viritaka ki na gusu ni nona taga sa gone, kei nai lavo ni nona sila. A sa cakava ko koya me vaka sa kaya ko Josefa. 3Ni sa kida na mataka, era sa talai yani na tamata, kei na nodra asa. 4Ni ra sa lako tani e na koro, ka sa sega ni vakayawa, sa kaya ko Josefa vua na tamata ka lewa na nona vale, Mo ia, mo muri ira na tamata; ia ni ko sa vauci ira, mo qai kaya vei ira, A cava dou sa sauma kina na vinaka e na ca? 5sa sega beka oqo sa gunu maikina na noqu turaga, kei na ka sa kila-ka kina? dou sa caka ca e na ka dou sa cakava. 6A sa vauci ira ko koya, ka vosataka vei ira na vosa oqo. 7A ra sa kaya vua, A cava sa vosataka kina na noqu turaga na vosa vakaoqo? me yawa sara vei ira na nomuni tamata me kitaka na ka vakaoqori: 8raica, nai lavo keitou a kunea e na gusu ni neitou taga, keitou a kauta tale mai kivei kemuni mai na vanua ko Kenani: keitou na qai butakoca vakacava na siliva se na koula mai na vale ni nomuni turaga? 9Ko koya vei keitou na nomuni tamata sa kune vua, me mate ko koya; ia koi keitou, keitou na nona bobula na noqu turaga. 10A sa kaya ko koya, Me vaka mada ga na nomudou vosa: ko koya sa kune vua ena noqu bobula; ia koi kemudou, dou na sega ni cala. 11A ra sa kusarawa, ka tauca sobu ki na qele ko ira na tamata yadua na nona taga, ka sereka yadua na nona taga. 12A sa vakasaqara ko koya, sa vakatekivu vua sa qase, ka vakaotia vei koya sa gone: a sa kune na bilo e na taga i Penijamini. 13A ra sa dresuka na nodra i sulu, ka vakavodoka na tamata yadua na nona taga ki na nona asa, ka lesu ki na koro.\n14A ra sa lako mai ko Juta kei na veitacini ki na vale i Josefa; ni sa tikotiko ga kina ko koya: a ra sa cuva ki na soso e matana. 15A sa kaya vei ira ko Josefa, A cakacaka cava oqo dou sa cakava? dou sa lecava beka ni sa rawarawa sara ki na tamata sa vakataki au me'u kila-ka? 16A sa kaya ko Juta, A cava keitou na kaya vua na noqu turaga? a cava me keitou vosataka? se keitou na vakadonui keitou vakacava? sa kunea na Kalou na neitou cala na nomuni tamata: raica, koi keitou sa nona bobula na noqu turaga, koi keitou, kei koya sa kune vua na bilo. 17A sa kaya ko koya, Me yawa sara vei au me'u cakacaka vakaoqori: a tamata sa kune vua na bilo, ko koya ga ena noqu bobula; ia koi kemudou, dou lako vakacegu vua na tamamudou.\n18Sa qai toro vua ko Juta, ka kaya, Kemuni na noqu turaga, ni vosota mada na nomuni tamata me'u vosataka e dua na vosa e daligamuni na noqu turaga, ia me kakua ni waqa na nomuni cudru vei au na nomuni tamata: ni kemuni sa vakataki Fero. 19A noqu turaga sa tarogi keitou na nona tamata eliu, ka vaka, Sa dua li na tamamudou, se na tacimudou? 20Ia keitou a kaya vei kemuni na noqu turaga, Sa dua na tama i keitou, a qase, a sa dua na luvena ni sa qase, a gone ga; a sa mate na tuakana, ia sa vo duaduaga ko koya na luve i tinana, a sa lomani koya ko tamana. 21Ia ko a kaya vei keitou na nomuni tamata, Dou kauti koya sobu mai vei au, me raici koya na mataqu. 22Ia keitou a kaya vei kemuni na noqu turaga, E dredre ni lako tani vei tamana na gone: ni na mate ko tamata, kevaka sa lako tani vua. 23Kemuni sa qai kaya vei keitou na nomuni tamata, Kevaka sa sega ni lako sobu mai kei kemudou na tacimudou sa gone, dou na sega ni raica tale na mataqu. 24Ia ni keitou a lako vua na nomuni tamata na tamaqu, keitou sa qai tukuna vua na nomuni vosa na noqu turaga. 25A sa kaya na tama i keitou, Dou lako tale, volia vakalailai na keda. 26Keitou sa qai vaka, E dredre ni keitou lako sobu; kevaka ena lako kei keitou na taci i keitou sa gone, keitou na qai lako sobu: ni sa tabu ni keitou raica na matana na tamata, kevaka sa sega ni tiko kei keitou na taci i keitou sa gone. 27A sa kaya vei keitou na nomuni tamata na tamaqu, Dou sa kila ni ka vakasucuma vei au na watiqu e le rua: 28e dua sa lako tani vei au, ka'u a kaya, Sa dresulaki vakaidina ko koya; ia ka'u sa sega ni raica ka yacova na gauna oqo: 29ia kevaka dou kauta talega yani vei au oqo, a sa yacovi koya na ca, dou na qai vakayacora na uluqu sa sika ki nai bulubulu e na rarawa. 30Ia ni'u sa lako vua na nomuni tamata na tamaqu, a sa sega ni tiko kei keitou na gone; ka ni sa vauci vata na nodrau bula; 31ena yaco, ni sa raica sa yali na gone, ena qai ciba ko koya: ia ena vakayacora kina koi keitou na nomuni tamata na uluna sa sika na nomuni tamata na tama i keitou ki nai bulubulu e na rarawa. 32Ni sai au na nomuni tamata sa na taroga na tamaqu e na vuku ni gone ke sa yali, ni'u sa kaya vua, Kevaka ka'u sa sega ni kauti koya tale mai vei iko, mo qai beitaki au kina na tamaqu, ka tawa mudu. 33Ia oqo, me'u tiko mada na nomuni tamata mei sosomi kei na gone, me'u nomu bobula na noqu turaga; ia me lako cake na gone kei ira na tuakana. 34Ni'u na lako cake vakacava vei tamaqu, ni sa sega ni tiko kei au na gone? de'u raica na ka ca ena yacovi koya na tamaqu.


The Fiji Times » Marautaki na tawase ni yabaki\nMarautaki na tawase ni yabaki\nE I vakaraitaki ni na dua na yabaki vinaka na yabaki qo ena kena tau na uca ena gauna e mai veitalatala kina na yabaki 2017 me tadolavi yani na yabaki 2018.\nEra vakadinadinataka e levu na veiyasai Viti na kena mai mimiri na uca ena bogi ni Siga Tabu nai ka 31 ni Tiseba 2017 me tekivutaki yani na i matai ni siga ni Janueri 2018.\nE vakaraitaka ko Sinima Wainiqolo ena koro ko Sawana mai Vanuabalavu esa dua na ka na domo ni kaikaila kei na lagalagasere ena nodra marautaka na kena sa mai tawase na yabaki.\n?E tau tu ga na lagi ena gauna sa mai tawase kina na yabaki ia e sega ni vakataotaka na nodra sa lagalaga sere kei na qiri kapa na gone ni Sawana,? e kaya o Wainiqolo.\nE kuria na marama yabaki 70 qo ni sega vakadua ni moce ena gauna era sa kidavaka kina na koro vakatoga qo ko Sawana na yabaki vou ka vakila talega o koya na levu ni nodra marau na lewenivanua kei ira na vulagi era vakadinadinataka tiko na marautaki ni tawase ni yabaki e yanuyanu.\n?E bau mai marau vata tale tikoga kei keimami ko Waisake Naholo na cauravou ni Nadroga ka qito tiko ena timi ni Niu Siladi,? e kaya o Wainiqolo.\nE tomana ni sega ni taqei rawa na levu ni kakana kei na kena i coi ena nodra vakatakakana voli ena toba ko Lomaloma ka ra yacoyaco yani ena toba na veikorokoro ena yanuyanu ko Vanuabalavu ka lako vata na nodra qiri kava.\nIa, e na loma ni koro vakaturaga e Serea e vakaraitaka ko Akuila Tuinasau ni dua na ka na levu ni marau ena nodra mai sogota vakatabacakacaka na yabaki 2017 ena nodra kidava na yabaki 2018.\n?Keimami tara vakatunuloa ena neimami dui tikotiko ena neimami marautaka tiko na yabaki vou, e lagilagi dina ni mimiri na kena uca ka keimami vakanuinui tu e Serea ni na dua na yabaki vinaka na yabaki qo,? e kaya o Tuinasau.\nE kaya ni sega madaga ni dua na vakasausa, era lagalaga sere na cauravou ka ra soso yaqona na veituraga kei na vei marama ena nodra dui vakatunuloa.\nEna veivanua ni vakatakakana ena veiyasai Viti era tawana na lewenivanua ena nodra la?ki marautaka vakavuvale, vakamataqali, vakoro na kena tawase na yabaki.\nIa, ena baravi kei Saweni mai Lautoka e ra osota na duikaikai ena nodra kauta vata yani na kedra ivakasigalevu me ra la?ki marautaka vata na nodra cabeta bula tale e dua na yabaki vou.\nE vakaraitaka e dua na turaga ni Idia ko Jadhu Ram ka vakaitikotiko e Lautoka ni dau i vakarau tu ni nodratou marautaka vakavuvale ni cava e dua na yabaki me ratou dau la?ki vakatakakana vakavuvale ena baravi mai Saweni.\nE na baravi kei Deuba me yacova sara yani na veibaravi kei Serua kei Nadroga era tawana yani na lewenivanua ena i matai ni siga ena nodra marautaka vata na tawase ni yabaki.\nIa, e na koro ko Nacokaika, Naitasiri era a tausoli kina na goneyalewa kei ira na cauravou ena nodra vakarautaka tale e dua na i tuvatuva ni nodra sasaga yaga ena loma ni yabaki qo.\nE vakaraitaka ko Asesela Nalago na turaganikoro mai Toge ena yasana o Ba ni dua na ka na nodra marautaka na tawase ni yabaki ka tekivu saraga vakamataka lailai na veisui ka lako vata kei na vude ena veiyakavi ena loma ni koro ena kena veivatuloa.


Laveti na Vakatatabu, Era Dei Tiko ga na Lotu vaKarisito | iTukutuku kei Idonisia\nVakayagataki na soqo ni vakamau me vakayacori kina na soqo lelevu vaKarisito\nE dau vakayacori na soqoni vakaivavakoso ena so na vale ena gauna ni vakatatabu. E sega ni caka ena levu na gauna na lagasere de kilai na vanua e caka tiko kina na soqoni. Era curuma vakaukaua eso na vanua ni soqoni na vakailesilesi, ia era sega ni yalolailai na mataveitacini.\nEra dau vakayagataka na tacida na soqo vakaveiwekani se soqo ni vakamau me vakayacori kina na soqo lelevu vaKarisito. E kaya o Tagor Hutasoit: “Nira lai vakalawataka na veiwatini nodra vakawati, era dau kerea vei ira na ovisa na ivolatara mera cakava e dua na soqo levu ni vakamau. Erau na dabe ena buturara na veiwatini vou, era qai vunau na tacida tagane.”\nEna dua na gauna ni soqo va qori, a lai raici Tagor e dua na ovisa.\n“Levu na vakamau e dau rua ga se tolu na aua. Na cava e dua kina na siga taucoko na nomuni vakamau?” e taroga na ovisa.\nE sauma o Tagor: “Era sotava tiko e levu na leqa eso na veiwatini, era vinakata vakalevu na ivakasala yaga ena Vosa ni Kalou.”\nE deguvacu na ovisa qai kaya ni “vakasama vinaka toka ya.”\nEna 1983, a caka vata e vica na vakamau me vakayacori kina ena dua na raraniqito levu e Jakarta na Soqo ni Veiwasewase e kena usutu “Duavata o Ira na Lewe ni Matanitu ni Kalou.” E voleka ni le 4,000 na mataveitacini kei na tataleitaki era tiko ena soqo, ra qai papitaiso rawa e le 125 ni bera ni tekivu na porokaramu. Ni sa sega soti ni kaukaua na vakatatabu, era tuvanaka na tacida na soqo lelevu sara era tiko kina ena dua na gauna e sivia na le 15,000.\nTaravale ena Gauna ni Vakatatabu\nE kerea vakavica na valenivolavola ni tabana ena veiyabaki ni 1980 kei na 1990, me laveta na matanitu na vakatatabu. Era volavola tale ga na tacida mai vanuatani ina matanitu o Idonisia kei ira na kena mata, era via kila na vuna e vakatabui kina nodra cakacaka na tacida e Idonisia. Era vinakata e levu na vakailesilesi me laveti na vakatatabu, ia e saqata tu ga qori na matabose era dau taro ivakasala kina na veimatalotu vaKarisito.\nEra raica na mataveitacini ena 1990 ni sa rawa ni tara e dua na valenivolavola vou ni tabana, ia me kua ni kilai na vanua e tara kina. E vakadonuya na iLawalawa Dauvakatulewa ena yabaki qori me voli e dua na tikiniqele volekati Bogor, dua na korolevu ena ceva kei Jakarta. Ni vica ga na tacida e Idonisia e tu vei ira na kila vakamatai, ena tara gona vakacava na valenivolavola vou ni tabana?\nEra veivuke na mataveitacini mai na veiyasa i vuravura. E vakarautaka na peleni na tabana e qarava na tarataravaki mai Brooklyn, kei na tabana mai Ositerelia e qarava na taravale ena duidui vanua. Era bole tale ga e rauta ni le 100 mai vanuatani mera veivuke ena taravale ena loma ni rua na yabaki.\nA lesi o Hosea Mansur, dua na tacida tagane mai Idonisia me dau veivosaki kei ira na vakailesilesi. E kaya: “Nira raica na vakailesilesi Musolomani ena noqu isala na ivakaleka ni yacaqu, H.M., era nanuma ni matanivola na H e kena ibalebale na ‘Hājjī.’ Qori na icavuti vakarokoroko e soli vei ira era dau gole ena ilakolako vakalotu i Mecca. Na nodra nanuma cala e vakavuna mera dokai au vakalevu, e vakarawarawataka tale ga na cakacaka.”\nValenivolavola ni tabana e tara ena gauna ni vakatatabu\nA vakatabui na valenivolavola vou ni tabana ena 19 Julai, 1996, qai vunau o John Barr, e lewe ni iLawalawa Dauvakatulewa. Era tiko ena soqo e le 285, e le 118 vei ira qori era lewe ni vuvale e Peceli mai vanuatani, eso era painia lavotaki, eso na daukaulotu ena gauna qo kei na veigauna sa oti. Era tiko tale ga kina na le 59 na lewe i Peceli e Idonisia. Oti e rua na siga, era tiko ena Soqo ni Veiwasewase e Jakarta e le 8,793, na kena usutu “iTalai ni Kalou ni Vakacegu.”\nVukei Ira na Nona Tamata o Jiova\nNi oti e dua na gauna balavu na nona peresitedi voli kei Idonisia o Soeharto (Suharto), a kerea ena 1998 me sa cegu, mani veiliutaki e dua na matanitu vou. Era sasaga sara na tacida me laveti na vakatatabu.\nEna 2001, a gole i Niu Yoka na Vunivola ni Matanitu e Idonisia o Djohan Effendi. E lai sarasara ena Peceli e Brooklyn, e sotavi ratou tale ga e tolu na lewe ni iLawalawa Dauvakatulewa. Dua na ka nona qoroqoro, qai kaya ni vinaka na keda irogorogo na iVakadinadina i Jiova e veiyasa i vuravura. E vinakata o Djohan me laveti na vakatatabu, ia e kaya ni na vakatau qori ena nona vakatulewa na vunilawa kei Idonisia o Marzuki Darusman.\nE tokona na vunilawa me laveti na vakatatabu, ia era saqata qori eso na nona vakailesilesi nira vakanuinui tiko me dua tale ena sosomitaki koya. Ena imatai ni June, 2001, e kacivi o Tagor Hutasoit ina nona ofisi na vunilawa. E nanuma lesu o Tagor: “Au duri tu ena ofisi qo ena 25 vakacaca na yabaki sa oti me soli vei au na ivola e tukuni kina ni sa vakatabui na cakacaka ni iVakadinadina i Jiova. Ia nikua, ena iotioti ni nona siga ni cakacaka na vunilawa, sa soli vei au na ivola ni sa laveti na vakatatabu.”\nSa qai rejisitataka na Tabana ni Veika Vakalotu ena 22 Maji, 2002, na isoqosoqo ni iVakadinadina i Jiova e Idonisia. E tukuna na dairekita vei ira na mata ni valenivolavola ni tabana: “Na nomuni rejisitataki qo e sega ni solia vei kemuni na galala ni sokalou. Na galala qori e solia na Kalou. Nomuni rejisitataki e vakaraitaka ga ni sa kilai vakalawa na nomuni lotu ena matanitu. Sa soli qo vei kemuni na dodonu e soli vei ira na vo ni veimatalotu. E tu vakarau tale ga na matanitu me vukei kemuni.”\niMeli iMeli Era Sega ni Biuta na Soqoni Vata\nIdonisia: Era Sega ni Biuta na Soqoni Vata


2 Veigauna 13 | iVolatabu ena Internet | Vakadewa ni Vuravura Vou\niKarua ni Veigauna 13:1-22\nTui Juta o Apaija (1-22)\nVakadrukai Jeropoami o Apaija (3-20)\n13 Ena ika18 ni yabaki i Tui Jerepoami, e buli me tui Juta o Apaija.+ 2 E veiliutaki e Jerusalemi me tolu na yabaki. Na yaca i tinana o Maikaia+ na luvei Urieli mai Kipea.+ Erau veivaluvaluti o Apaija kei Jerepoami.+ 3 E mani lako ena ivalu o Apaija kei na mataivalu e le 400,000 na tamataivalu qaqa era vakavulici.*+ E tuva ivalu tale ga o Jerepoami me valuti koya, era le 800,000 na tamataivalu qaqa era vakavulici.* 4 E duri o Apaija ena Ulu i Semaraimi, e tiko ena veiulunivanua e Ifireimi, e kaya: “Mo rogoci au Jerepoami kei kemuni kece na Isireli. 5 Vakaevei, oni kila ni o Jiova na Kalou ni Isireli e solia vei Tevita e dua na matanitu me lewai Isireli me tawamudu,+ vei koya kei ira na luvena tagane+ ena veiyalayalati ni masima?*+ 6 Ia e vuki o Jerepoami+ na luvei Nipati, na dauveiqaravi nei Solomoni na luvei Tevita me vorata na nona turaga.+ 7 Era soqoni tiko ga yani vua o ira na tamata vucesa, era macawa. Era mani kaukaua vei Riopoami na luvei Solomoni, ni se gone o Riopoami qai rerere, e sega ni vorati ira rawa. 8 “Ia qo oni nanuma moni valuta na matanitu i Jiova e tu ena ligadra na luvei Tevita, ni oni le levu qai tiko vei kemuni na luvenibulumakau koula e bulia o Jerepoami me nomuni kalou.+ 9 Oni sega ni vakatalai ira na bete i Jiova,+ o ira na kawa nei Eroni, kei ira na Livai, oni qai lesia na nomuni bete me vakataki ira na lewe ni veivanua?+ O koya ga e lako mai ni kauta mai e dua na luvenibulumakau tagane kei na vitu na tamanisipi, ena rawa ni bete ni ka e sega ni kalou. 10 O keimami e neimami Kalou ga o Jiova,+ keimami sega ni biuti koya, o ira na neimami bete era kawa nei Eroni era veiqaravi tiko vei Jiova, o ira na Livai era tokoni ira ena cakacaka. 11 Era vakama na isoro kama vei Jiova ena veimataka kei na veiyakavi,+ vaka kina na ka boivinaka sara,+ e toka na madrai yatuni*+ ena dela ni teveli koula dina, era waqara na itutu ni cina koula+ kei na kena cina ena veiyakavi,+ ni keimami qarava tiko na neimami itavi vei Jiova na neimami Kalou, ia oni sa biuti koya. 12 Raica! e tokoni keimami na Kalou dina, e liutaki keimami, kei ira na nona bete era vakabiukila mera vakarogoya na ivalu moni valuti kina. Kemuni na lewe i Isireli, ni kua ni valuti Jiova na Kalou i tukamuni ni oni na sega ni qaqa.”+ 13 Ia e talai ira na toka vuni o Jerepoami mera lako mai dakudra, mera toka e matadra na Juta ra qai toka mai dakudra o ira na toka vuni. 14 Nira vuki na Juta, era raica ni dodonu mera ravu ena ivalu e matadra vaka kina e dakudra. Era tagici Jiova+ sara nira uvuca tiko na bete na biukila me rogolevu. 15 Era kailavaka na Juta na ibolenivalu, nira kailavaka oti ga na Juta na ibolenivalu, e qai vakadrukai Jerepoami na Kalou dina kei ira kece na Isireli e mata i Apaija kei ira na Juta. 16 Era mani dro na Isireli e matadra na Juta qai soli ira e ligadra na Kalou. 17 E ravuti ira o Apaija kei ira na nona tamata ena veivakamatei levu, era balemate tiko ga na Isireli, e 500,000 na tamata vakavulici.* 18 Era mani druka ena gauna oya na Isireli, ia era qaqa na Juta nira vakararavi* vei Jiova na Kalou i tukadra.+ 19 E cicimuri Jerepoami tiko ga o Apaija qai rawata mai vua eso na koro, o Peceli+ kei na kena tauni lalai,* o Jisana kei na kena tauni lalai, kei Ifironi+ kei na kena tauni lalai. 20 E sega ni qaqa tale o Jerepoami ena gauna i Apaija, e mokuti koya o Jiova mani mate.+ 21 E kaukaua tiko ga o Apaija. E 14 na watina,+ e 22 na luvena tagane, e 16 na luvena yalewa. 22 Na vo ni itukutuku me baleti Apaija, na nona ivalavala kei na ka e tukuna, e volai ena itukutuku ni parofita o Ito.+\n^ Oya na veiyalayalati tudei qai sega ni veisau.\n2 Veigauna 13


Me sa Tikoga kei Kemuni na Kalou - Thomas S. Monson\nMe sa Tikoga kei Kemuni na Kalou\nNi da tugana ki yaloda kei na noda bula na itukutuku ni rua na siga sa oti, eda na vakalougatataki.\nKemuni na taciqu kei na ganequ lomani, eda sa yacova tale mai na itinitini ni dua na koniferedi raraba veivakauqeti. Au sa vakamamautaki vakayalo ka laveti cake, kau kila ni o ni sa vakila talega na yalo digitaki ni koniferedi oqo.\nEda vakaraitaka na noda vakavinavinaka mai vu ni yaloda vei ira kece sara era sa vakaitavi ena veisala kece sara. Sa totoka na kedra vakavuvulitaki ka taumuri tale na dina ni kosipeli. Ni da tugana ki yaloda kei na noda bula na itukutuku ni rua na siga sa oti, eda na vakalougatataki.\nMe vaka na kena ivakarau, ena tabaki tu na veika kece sara e vakayacori ena koniferedi oqo ena itabataba ni Ensign kei na Liahona ka tarava. Au vakayaloqaqataki kemuni mo ni wilika tale na vosa ka vakananuma vakatitobu na itukutuku era tu kina. Au sa raica ena noqu bula ni levu cake sara na ka au rawata mai na ivunau veivakauqeti oqo niu vulica vakatitobu cake.\nE sega ni vakatauvatani rawa na kena kaburaki na koniferedi, e kosova na veivanua kei na veiwasawasa vei ira na tamata ena veivanua kecega. E dina ni keimami yawa mai na vuqa vei kemuni, keimami vakila na yalomuni ka vakauta yani na neimami iloloma kei na vakavinavinaka vei kemuni.\nVei kemuni na veitacini o ni sa vagalalataki ena koniferedi oqo, meu vakaraitaka mada na neimami vakavinavinaka mai na vu ni yaloi keimami kece sara ena vuqa na veiyabaki ni nomuni veiqaravi ena yalodina. E sega ni wili rawa o ira era sa vakalougatataki mai na nomuni cau ki na cakacaka ni Turaga.\nKemuni na taciqu kei na ganequ, au se qai marautaka walega ena dua na gauna lekaleka sa oti na ika 85 ni noqu siganisucu, kau sa vakavinavinakataka na veiyabaki yadua sa solia vei au na Turaga. Niu vakananuma na veika au sotava ena noqu bula, au vakavinavinaka Vua ena levu ni Nona veivakalougatataki vei au. Me vaka au a cavuta ena noqu itukutuku ena mataka nikua, au sa vakila na ligana ni dusimaka tiko na noqu sasaga niu tovolea vagumatua meu qaravi Koya ka qaravi kemuni kece.\nNa itutu vaka-Peresitedi ni Lotu e levu sara na kena itavi. Au sa vakavinavinaka vakalevu kina vei rau na noqu daunivakasala yalodina, ka rau veiqaravi tiko e yasaqu ka rau sa dau tu vakarau ka rawata vinaka me rau veivuke ena cakacaka e yaco mai ki na Mataveiliutaki Taumada. Au vakaraitaka talega na noqu vakavinavinaka vei ira na turaga dokai ka ra lewena na Kuoramu ni iApositolo Le Tinikarua. Era sega ni guce rawa ena kena cakacakataki na nona inaki na iVakavuvuli, kei ira na lewe ni Veikuoramu ni Vitusagavulu ka ra vakarautaka tiko na veivuke veivakauqeti vei ira.\nAu gadreva talega meu vakacaucautaki kemuni, na taciqu kei na ganequ, se na vanua cava ga o ni tu kina e vuravura raraba, ena veika kece sara o ni cakava ena nomuni tabanalevu kei na tabana, nomuni iteki kei na tikina. Ena nomuni tu vakarau mo ni ciqoma na veikacivi ki na nomuni bula, o ni sa veivuke tiko ena kena tarai cake na matanitu ni Kalou e vuravura.\nMe da sa dau veiraici tiko vakataki keda, ka veivuke ena gauna ni leqa. Me da kakua ni dau veivakaduiduitaki se vakalelewa, ia me tiko vei keda na yalovosota ka vakatotomuria tikoga na nona ivakaraitaki ni loloma kei na yalovinaka na iVakabula. Ena vakasama oqori, me da sa qai veiqaravi yani vakataki keda ena yalodina. Meda qai masuta na veivakauqeti me da kila na nodra gagadre o ira era tu wavoliti keda, oti me da qai toro yani ka veivuke.\nMe da dau marau tikoga ni toso tiko na noda bula. E dina ni da bula donumaka na gauna dredre, na Turaga e lomani keda ka dau nanumi keda tiko. Sa dau tiko ga e yasada ni da cakava tiko na veika dodonu. Ena vukei keda ena gauna ni leqa. E dau yaco mai ki na noda bula na dredre, na leqa eda sega ni namaka ka da sega ni digitaka. E sega ni dua vei keda e vakuwai kina. Na inaki ni bula oqo me da vuli ka tubu cake me da ucuya vakalevu na Tamada, ka sa vakavuqa ni da dau vuli vakalevu cake ena gauna ni dredre, se vakacava ga na mosi ni lesoni. E rawa talega ni vakasinaiti ena reki na noda bula ni da muria na ivakavuvuli ni kosipeli i Jisu Karisito.\nSa veivakauqeti na Turaga, “Mo dou vakacegu; au sa vakamalumalumutaki vuravura.”1 Sa dodonu me kauta mai vei keda na marau levu na kila oqo. A bula o Koya ena vukuda ka mate o Koya ena vukuda. Sa sauma o Koya na isau ni noda ivalavala ca. Me da vakatotomuria na Nona ivakaraitaki. Me da vakaraitaka na noda vakavinavinaka cecekia Vua ena noda ciqoma na Nona isoro ka bulataka na itovo ena rawa kina vei keda me da lesu tale ka laki bula vata kei Koya ena dua na siga.\nMe vaka au sa dau tukuna ena veikoniferedi sa oti, au vakavinavinaka vei kemuni ena nomuni masu ena vukuqu. Au gadreva; au dau vakila. O keimami na Vakaitutu Raraba keimami dau nanumi kemuni ka masuta na veivakalougatataki digitaki ni Tamada Vakalomalagi me sobuti kemuni.\nIa oqo, kemuni na taciqu kei na ganequ, eda sa na mai rube toka me ono na vula. Me sa tikoga kei kemuni na Kalou me yacova ni da qai sota tale ena gauna ko ya. Ena yaca ni noda iVakabula ka Dauveivueti, io ko Jisu Karisito na Turaga, emeni.\n1. Joni 16:33. Kena sa otiKena e tarava


WILIKA ENA VOSA Afrikaans Albanian Amharic Arabic Armenian Armenian (West) Aymara Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kannada Kikongo Kikuyu Kimbundu Kinyarwanda Kirghiz Kirundi Kisonge Korean Lingala Lithuanian Luo Macedonian Malagasy Maltese Maya Mazatec (Huautla) Mixe (North Central) Mizo Moore Myanmar Nahuatl (Northern Puebla) Ngabere Norwegian Nzema Ossetian Papiamento (Curaçao) Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Tetun Dili Thai Tigrinya Totonac Tshiluba Tsonga Turkish Twi Ukrainian Uruund Vietnamese Wayuunaiki Xhosa Yoruba Zapotec (Isthmus) Zulu vakaViti\nO Niutaka na Kalou?\nVAKASAMATAKA mada ke cakava na nomu itokani nuitaki e dua na ka o sega sara ga ni vakabauta. So era vakalewa na ka a cakava kei na nona inaki, ra qai tukuna ni dau veivakalolomataki. Vakacava o na vakabauta na ka era tukuna, se o na rogoci koya mada? Vakacava ke sega ni tiko, o sa na vakalewa ga na ka e cakava qai sega ni waraki koya me tukuna na ka e yaco?\nNi bera ni o sauma na taro qori, ena rairai gadrevi mo kila eso tale na ka. O rawa ni taroga: ‘Au kilai noqu itokani vinaka? Na cava au dau taleitaki koya kina?’ Qori eso na taro veiganiti dina. Vakacava o rawa ni cakava tale ga qori mo kila kina se dau veivakalolomataki dina na Kalou se sega?\nRairai o dau vakataroga na vuna e cakava kina na Kalou eso na ka, se dau vakalaiva me yaco. E levu era na tukuna vei iko ni dau veivakalolomataki na Kalou ra qai uqeti iko mo vakalewa na ka e cakava. Vakacava ena totolo ga nomu vakalewai koya se o na saga mo kila e levu tale na ka me baleti koya? Na nomu isaunitaro e vakatau ena nomu kilai koya vinaka na Kalou. E vinaka mo taroga, ‘E vakacava sara mada na noqu veitokani kei na Kalou?’\nO na rairai tukuna ni sega ni nomu itokani na Kalou ke o sotava tiko na veika dredre. Ia vakasamataka mada qo. E vakavuna tiko na Kalou na veika dredre o sotava se na veika vinaka? Eda sa raica mai ni o Setani e “turaga ni vuravura qo” sega ni o Jiova. (Joni 12:31) O Setani ga e vakavuna tiko e levu na rarawa kei na veika tawadodonu e vuravura. Vakacava na veika tawanamaki e dau yaco kei na noda sega ni uasivi, e rawa tale ga ni vakavuna qori na veika dredre eda sotava?\nE vakavuna tiko na Kalou na veika dredre o sotava se na veika vinaka?\nEna yasana adua, na cava e sa bau cakava na Kalou? E tukuna na iVolatabu: E “buli lomalagi kei vuravura” na Kalou; okati kina na ‘veivakurabuitaki’ ni keda ibulibuli. E vakatokai Jiova mada ga me “Kalou, sa tiko e ligana na nomuni cegu.” (Same 124:8; 139:14; Taniela 5:23) Na cava e vakaibalebaletaka qori?\nE kena ibalebale ni dodonu meda dolea lesu vua na Dauveibuli na noda vakavinavinaka, ni vakatau vua na noda bula. (Cakacaka 17:28) E isolisoli ni Kalou na bula, totoka ni ka e tu wavoliti keda, na noda veilomani kei na noda veitokani, noda taleitaka na ka eda kania, ka eda vakila, ka eda rogoca, kei na ka eda boica. (Jemesa 1:17) Me vaka ni vakarautaka na Kalou na isolisoli kece qori, e veiganiti meda okati koya me noda iTokani nuitaki da qai dokai koya.\nSo na gauna ena dredre mo nuitaka na Kalou. De dua o sega ga ni kilai koya vinaka. Ia kua ni yalolailai. E sega ni rawa ni vakamacalataki kece ena ulutaga sa oti na vuna era tukuna kina eso ni dau veivakalolomataki na Kalou. Vakacava ena yaga ke o saga mo kilai koya vinaka na Kalou? * Ke o cakava qori o na kila na ka dina me baleti koya. O na kila tale ga ni sega ni dau veivakalolomataki, “ni Kalou ga na loloma.”—1 Joni 4:8.\n^ para. 8 Kena ivakaraitaki, raica e levu tale na ivakamacala me baleta na vuna e vakalaiva kina na Kalou na veika ca, ena wase 11 ni ivola Na Cava Sara Mada e Kaya na iVolatabu? tabaka na iVakadinadina i Jiova.\niMeli iMeli O Niutaka na Kalou?\nw13 5/1 t. 7


Na Kaukaua ni Kalou: Jiova na Kalou Kaukaua Duadua sa Levu na Nona Kaukaua | Toro Voleka\nWILIKA ENA VOSA Afrikaans Albanian Amharic Arabic Armenian Aymara Baoule Bengali Bicol Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Chiyao Croatian Czech Danish Dutch English Estonian Ewe Finnish French Ga Georgian German Greek Haitian Creole Hausa Hiligaynon Hindi Hiri Motu Hungarian Icelandic Igbo Iloko Indonesian Italian Japanese Kannada Kikongo Kikuyu Kiluba Kinyarwanda Kirghiz Kirundi Kisonge Kongo Korean Krio Kwanyama Latvian Lingala Lithuanian Luganda Luo Macedonian Malagasy Malay Malayalam Maltese Myanmar Ndebele (Zimbabwe) Ndonga Niuean Norwegian Oromo Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tamil Telugu Thai Tigrinya Tiv Tok Pisin Tongan Tshiluba Tsonga Turkish Twi Ukrainian Umbundu Uruund Venda Vietnamese Wolaita Xhosa Yoruba Zulu vakaViti\n‘O Jiova, . . . sa Levu na Nona Kaukaua’\n1, 2. Na cava e so na ka veivakurabuitaki sa raica oti o Ilaija? Na cava e se sega vakadua ni raica e qai raica mai na qaravatu ena Ulunivanua o Orepi?\nE SEGA ni ka vou vei Ilaija na yaco ni ka veivakurabuitaki. Dua na gauna, a dau vakani koya voli na reveni ena nona dro tiko ni sagai me vakamatei. Sa raica o koya e rua na saqa ni valawa kei na waiwai erau sega ni oti rawa ena dua na lauqa balavu a bula donuya. Sa bau raica sara mada ga na lutu ni bukawaqa mai lomalagi me vaka a masuta. (1 Tui, wase 17, 18) Ia, e duatani duadua na ka e sa raica oqo.\n2 Ni vuni toka ena gusu ni dua na qaravatu volekata na Ulunivanua o Orepi, e qai raica e so na ka e se sega ni bau raica ena nona bula. E tekivu raica na bula mai ni cagi. E rairai vakuru sara ga na lomalagi ena rorogo ni cagi baleta ni sea na veiulunivanua na kena kaukaua, qai vorolaka na veiuluvatu. Tarava na sakure ni vanua ena dua na uneune kaukaua sara. Kuria mai e dua na kama bula. E rairai vakila sara ga na katakata warumisa ni kama oqo o Ilaija ena vanua e toka kina.—1 Tui 19:8-12.\n“Raica, sa lako voli ko Jiova”\n3. Na cava e vakadinadinataka o Ilaija me baleti Jiova? Eda vakadinadinataka tale ga vakacava oqori nikua?\n3 Na veika kece e raica oqo o Ilaija era vakaraitaka kece ga e dua na ka—na kaukaua levu e tu vua na Kalou o Jiova. Eda sega ni lecava na kaukaua levu i Jiova. E sega ni gadrevi me vakadinadinataki tale vei keda meda qai vakabauta. E kaya vei keda na iVolatabu ni veika e bulia na Kalou e sa ivakadinadina ni nona “kaukauwa tawamudu kei na nona tu Vakalou.” (Roma 1:20) Vakasamataka mada na tibi ni liva kei na vadugu ni kurukuru, na vakere ni tamatama ni savu lelevu, na vakaitamera ni lomalagi, kei na kalokalo e drau era sausauriva! Sega li ni o vakadinata ni veika oqo era vakaraitaka na kaukaua ni Kalou? Ia, e levu nikua era sega ni via kauaitaka na kaukaua ni Kalou. E so sara mada ga era raica vakatani. Ia, na noda kila vinaka na kaukaua i Jiova ena uqeti keda sara ga meda toro voleka vua. Oya na vuna sa vakarautaki kina na imatai ni iwasewase ni ivola oqo meda vulica vinaka sara kina na veika e vauca na kaukaua duatani duadua i Jiova.\nDua Vei Ira na Ka e Kilai Tani Kina o Jiova\n4, 5. (a) Na cava e mai cavuti vata tiko kina na yaca i Jiova kei na nona kaukaua? (b) Na cava e veiganiti kina nona digitaka o Jiova na bulumakau tagane me vakatakarakarataka nona kaukaua?\n4 Sega ni dua e tautauvata kei Jiova ena kaukaua e tu vua. E kaya na Jeremaia 10:6: “Sa sega e dua me vakataki kemuni, Jiova; sa levu koi kemuni, ka sa levu na yacamuni e na kaukauwa.” Raica ni cavuti vata tiko i ke na kaukaua i Jiova kei na yacana. Nanuma tale ga ni yacana e kena ibalebale, “O Koya e Vakavuna me Yaco.” Na cava e rawa kina vei Jiova me bulia na ka ga e vinakata, me vakayacora tale ga na ka ga e vinakata? Dua na ka e rawata kina oya na nona kaukaua. Io, na kaukaua e tu vua e sega ni vakaiyalayala. Na ka e nakita ena yaco ga. Sa rauta me dua na kena idivi na nona kaukaua.\n5 E vakayagataka o Jiova e so na vosa vakatautauvata me vakarawarawataka na noda kila na kaukaua vakaitamera e tu vua. Me vaka eda sa raica oti, e dau vakayagataka na bulumakau tagane me vakatakarakarataka nona kaukaua. (Isikeli 1:4-10) E veiganiti dina na vakatautauvata oqo baleta ni so mada ga na bulumakau tagane manoa era levu qai kaukaua. E sega tale ni dua na manumanu kaukaua era kila na kai Palesitaina ena gauna vakaivolatabu, me tautauvata kei na bulumakau tagane. Ia, era kila o ira e dua na mataqali bulumakau e vakadomobula cake sara—na bulumakau kila e vakatokai na auroch, e sa kawaboko ena gauna oqo. (Jope 39:9-12, NW) A kaya ena dua na gauna na emapara ni Roma o Julius Caesar ni mataqali bulumakau tagane oqo era vaka sara tu ga na levu ni elefaniti. E vola o koya ni “vakadomobula na nodra kaukaua,” qai “duatani na nodra totolo.” Macala tu ga ni o na vakila na kemu somidi kei na nomu malumalumu wale ni o mai duri tu ena yasa ni dua na manumanu vakadomobula vaka oqori!\n6. Na cava e vakatokai taudua kina o Jiova me “Kalou kaukauwa duaduaga”?\n6 E vaka kina na somidi ni tamata kei na nona malumalumu ni vakatauvatani kei na Kalou kaukaua o Jiova. Vei koya, o ira na veimatanitu qaqa era vaka ga na kuvunisoso ena dari ni ivakarau. (Aisea 40:15) E duatani taudua o Jiova ni sega ni vakaiyalayala na nona kaukaua, o koya taudua ga e vakatokai me “Kalou kaukauwa duaduaga.” * (Lako Yani 6:3) O Jiova e Kalou “daugumatua sara” qai “levu na nona kaukauwa.” (Aisea 40:26) E sega ni oti rawa na kaukaua levu e tu vua. E sega ni vakararavitaka tale vua e dua na nona kaukaua, ni “sa nona ga na Kalou na kaukauwa.” (Same 62:11, neitou na matanivola kala.) Ia, na sala cava e dau vakaraitaka kina o Jiova na nona kaukaua?\nSala e Dau Vakaraitaka Kina o Jiova Nona Kaukaua\n7. Na cava na yalo tabu i Jiova, na cava eda kila mai na kena vosa taumada ena iVolatabu?\n7 E drodro tu ga mai vei Jiova na yalo tabu, e sega ni oti rawa. Oqo sara ga na sala e dau vakaraitaka kina o Jiova na nona igu, se nona kaukaua. Ena Vakatekivu 1:2 (NW), e tukuni kina na yalo tabu me “igu dau cakacaka ni Kalou.” Na vosa taumada vakaiperiu kei na vosa vakirisi e vakadewataki tiko me “yalo” e rawa ni vakadewataki tale ga ena so na gauna me “cagi,” “icegu,” se “vakacevaruru.” Era kaya na daunivosa ni vosa taumada oqo e vakaibalebaletaki tale tiko ga ena yavala se cakacaka ni dua na igu tawarairai. Na yalo ni Kalou e vaka ga na cagi nida sega ni raica e matada, ia na ka e cakava e vakilai, e laurai.\n8. Ena iVolatabu, e dau vakatauvatani kei na cava na yalo ni Kalou? Na cava e sota donu kina na vakatautauvata oqo?\n8 Na yalo tabu ni Kalou e sega ni dua na ka e dredre me rawata. E rawa ni vakayagataka o Jiova me cakava kina na ka ga e via cakava. Sa rauta me dau tukuna vakaibalebale na iVolatabu ena so na gauna ni yalo ni Kalou e “qaqalo” ni ligana, se “liga[na] kaukauwa,” se “liga[na] sa dodo yani.” (Luke 11:20; Vakarua 5:15; Same 8:3) O keda na tamata e rawa nida vakayagataka na ligada ena levu na mataqali cakacaka e duidui na kaukaua e gadrevi kina. Na Kalou tale ga e rawa ni vakayagataka na yalona me cakava kina na ka ga e vinakata—me bulia beka kina na atomi somidi sara, me wasea rua kina na Wasa Damudamu, se vakavuna mera duivosavosa na lotu Vakarisito ena imatai ni senitiuri.\n9. O cei soti e vakarurugi ena lewa i Jiova?\n9 E Turaga Sau o Jiova, o koya gona, e vakayagataka tale ga na nona kaukaua ena nona veiliutaki. Vakasamataka mada mera vakarorogo tu ena nomu lewa e lewe milioni vakamilioni, ra qai kaukaua, ra vuku. E vaka sara tu ga oqori o Jiova. Era lewe vuqa na nona tamata era dau vakarorogo ena nona lewa. (Same 68:11; 110:3) Ia, e ka malumalumu wale na tamata ni vakatauvatani kei na agilosi. Ena gauna mada ga e kabai ira mai kina na tamata ni Kalou na mataivalu ni Asiria, e dua wale ga na agilosi e vakamatea e 185,000 vei ira na sotia oqori ena dua ga na bogi! (2 Tui 19:35) Io, o ira na agilosi ni Kalou era “uasivi e na kaukauwa.”—Same 103:19, 20.\n10. (a) Na cava e vakatokai kina na Kalou kaukaua duadua me o Jiova ni lewe vuqa? (b) O cei na ka buli kaukaua duadua vei ira na ibulibuli i Jiova?\n10 Era le vica sara mada na agilosi? A raica ena nona raivotutaki lomalagi na parofita o Taniela e 100 na milioni vakacaca na kabula vakayalo nira tu ena mata ni itikotiko vakaturaga i Jiova, ia a sega ni tukuni se sa o ira kece sara ga na agilosi oya se sega. (Taniela 7:10) O koya gona, e rawa ni vicavata tu na drau na milioni na agilosi. Oya na vuna e dau vakatokai kina na Kalou me o Jiova ni lewe vuqa. Na icavuti oqo e vakamatatataka na nona itutu vakaturaganivalu ni liutaki ira tu e dua na iwiliwili vakaitamera ni agilosi kaukaua. Vei ira kece na kabula vakayalo oqo, sa qai lesia o Jiova me dua e liutaki ira, oya na Luvena lomani sara ga, o koya a “vakatuburi e liu ka qai muri na ka kecega ka caka.” (Kolosa 1:15) O Jisu na ka buli kaukaua duadua i Jiova, e nodra turaga na agilosi kece wili kina na serafimi, kei na jerupi.\n11, 12. (a) Dau vakilai vakacava na kaukaua ni Vosa ni Kalou? (b) E vakaraitaka vakacava o Jisu ni tu dina vei Jiova na kaukaua?\n11 E tiko e dua tale na sala e dau vakayagataka kina o Jiova na nona kaukaua. E kaya na Iperiu 4:12: “Sa bula na vosa ni Kalou, ka kaukauwa.” O vakadinata ni mana na vosa se itukutuku ni Kalou, e maroroi tu ena iVolatabu? E rawa ni vakaukauataki keda, vaqaqacotaka noda vakabauta, vukei keda tale ga meda veisautaka noda bula. Na yapositolo o Paula a vakaroti ira na wekana lotu Vakarisito mera qarauni ira mai vei ira na tamata ivalavala torosobu. E qai tomana: “Ia dou sa vakakina eliu.” (1 Korinica 6:9-11) Io, sa laurai ena nodra bula na kaukaua ni “vosa ni Kalou,” e veisautaki ira sara ga.\n12 E vakaitamera dina na kaukaua i Jiova, e dau mana na sala e vuqa e vakayagataka kina, o koya gona, e sega ni dua na ka e vakalatilati rawa e matana. A kaya o Jisu: “Sa rawarawa vua na Kalou na ka kecega.” (Maciu 19:26) Ia, na inaki cava e dau vakayagataka kina o Jiova nona kaukaua?\nVakayagataka Nona Kaukaua me Rawa Kina Nona iNaki\n13, 14. (a) Na cava eda kaya kina ni sega ni ivurevure ga ni kaukaua o Jiova? (b) E dau vakayagataka e vei na nona kaukaua?\n13 E sega ni dua na kaukaua e vuravura e yacova rawa na kaukaua ni yalo tabu i Jiova; ia e sega ni kena ibalebale oqo ni ivurevure ga ni kaukaua o Jiova. Kena veibasai ga ni dua dina na Kalou bula o koya, e rawa ni lewa vinaka sara tu ga na nona kaukaua. Ia, e dau vakayagataka e vei?\n14 Eda na qai raica ni vakayagataka na Kalou na nona kaukaua me bulibuli, me veivakarusai, me veitaqomaki, me vakalesuya tale mai na ka e yali, se cava ga e nanuma o koya me yaco kina nona inaki uasivi. (Aisea 46:10) So na gauna e dau vakayagataka o Jiova nona kaukaua me vakatakila kina e so na ka e baleti koya kei na nona ivakatagedegede. Ia, e dau vakayagataka vakalevu duadua nona kaukaua me vakayacora kina na nona inaki—oya me vakacerecerea kina na yacana, qai vakadinadinataka na dodonu ni nona veiliutaki ena nona vakayagataka na matanitu nei koya na Mesaia. Ena sega ni vakasevai rawa na inaki oqori.\n15. Ni vakayagataka o Jiova nona kaukaua ena vukudra na nona tamata, na cava e dau kena inaki? E yaco vakacava oqo ena vuku i Ilaija?\n15 Dau vakayagataka tale ga o Jiova nona kaukaua meda vinaka yadua kina. Nanuma na ka e kaya na 2 Veigauna 16:9: “Sa veiraiyaki na mata i Jiova e vuravura taucoko, me totaki ira vakaidina sa dodonu na lomadra vua.” Na veika e sotava o Ilaija eda sa raica oti mai e ivakadinadina ni ka oqo. Na cava e vakaraitaka kina vua o Jiova nona kaukaua levu? Sa vosa bubuluitaka na ranadi ca o Jesepeli me na vakamatei Ilaija. Mani dro me bula na parofita oqo. E nanuma ni sa sega ni dua e rawa ni maroroi koya, e rere, qai yalolailai—e nanuma tale beka ga ni sa tawayaga nona oga. Sa qai vakacegui koya o Jiova ena nona vakaraitaka vua na nona kaukaua levu vakalou. Na cagi, uneune, kei na bukawaqa e vakaraitaka ni o koya na vu ni kaukaua duadua ena lomalagi kei vuravura e tiko vata kei Ilaija. E sega ni dua na vuna me rerevaki Jesepeli kina ni nona ito na Kalou kaukaua duadua ga!—1 Tui 19:1-12. *\n16. Na cava me vakacegui keda kina na noda vakasamataka na kaukaua levu i Jiova?\n16 E sa sega ni gauna ni cakamana oqo, ia mai na gauna i Ilaija me yacova mai oqo, se sega ni veisau o Jiova. (1 Korinica 13:8) E tu vakarau o koya me vakayagataka nona kaukaua ena vukudra na lomani koya. E vakaitikotiko o koya ena itikotiko vakayalo cecere mai lomalagi, ia e sega ga ni yawa vei keda yadua. E sega ni vakaiyalayala nona kaukaua, e sega kina ni dua na ka vua na yawa ni vanua. Io, “sa voleka ko Jiova vei ira kecega era sa masu vua.” (Same 145:18) Dua na gauna a kere veivuke vei Jiova na parofita o Taniela, se bera mada ga ni mudu nona masu sa rairai mai vua e dua na agilosi! (Taniela 9:20-23) Ni loma i Jiova me vakaukauataka e dua e lomana, e sega ni dua na ka e rawa ni tarovi koya.—Same 118:6.\nEna Dredre Beka Noda Torova na Kalou ni sa Rui Kaukaua?\n17. Na rere vakacava e dodonu me vakavuna vei keda na kaukaua i Jiova? Na rere vakacava me kua ni vakavurea?\n17 Meda rerevaka beka na Kalou ena vuku ni nona kaukaua? Eda na sauma ena io kei na sega. Io, baleta na nona kaukaua e dodonu me uqeti keda meda rerevaki koya, na rere e yavutaki ena veidokai kei na veivakalagilagi eda a dikeva ena wase sa oti. E kaya na iVolatabu ni rere vaka oqori “sa kenai vakatekivu ni vuku.” (Same 111:10) Eda na sauma tale ga ena sega, baleta ni sega ni dodonu meda domobulataki Jiova ena vuku ni nona kaukaua, sega tale ga ni dodonu meda lai rere kina ni torovi koya.\n18. (a) Na cava era sega ni dau vakabauti kina o ira e tu vei ira na kaukaua ni lewa? (b) Eda kila vakacava ni kaukaua i Jiova e sega ni rawa vakadua ni temaki koya se rawai koya?\n18 E dau vakayagataka cala ga na lewa na tamata ivalavala ca, me vaka ga eda sa vakadinadinataka ena ivolatukutuku ni kawatamata. Kena irairai ni lewa e dau temaka na tamata. Na levu ga ni lewa e vakatautaki vua, na levu tale ga ni nona rawa ni temaki me vakayagataka vakatani. (Dauvunau 4:1; 8:9) Oqo na vuna sa ra sega ni dau vakabauti kina, ra sega tale ga ni douvaki o ira e vakatautaki vei ira na lewa. Ia, o Jiova e tu kece vua na lewa kei na kaukaua. Sa temaki koya beka se rawai koya me vakayagataka kina vakatani? Sega sara! Me vaka eda sa raica mai, e Kalou savasava o koya, e sega tale ga ni rawa ni temaki se rawai, e tabucala. O Jiova e sega ni tautauvata kei ira na iliuliu ivalavala ca ena vuravura ca oqo. O Jiova e se sega vakadua ni vakayagataka vakatani na nona kaukaua, ena sega tale ga ni vakayagataka vakatani ena gauna sa tu oqo e matada.\n19, 20. (a) Ni vakaraitaka o Jiova nona kaukaua, e dau vakaraitaka vata kei na cava? Na cava e veivakacegui kina oqo? (b) O na vakamacalataka vakacava na yalomalua i Jiova? Na cava e veivakacegui kina ni oqo e dua na ka e kilai tani kina o koya?\n19 Nanuma tiko ni o Jiova e sega ni Kalou kaukaua wale ga. Eda na qai vulica ni o koya e Kalou lewadodonu, vuku, qai dau loloma. Ia, meda kua ni nanuma ni o Jiova e tiko ga na gauna e vakaraitaka kina nona kaukaua, duatani ga na gauna qai vakaraitaka kina nona loloma, se veika cava tale e dau kilai kina. Baleta eda na qai raica ena vo ni wase ni ivola oqo ni gauna kece e dau vakaraitaka kina o Jiova nona kaukaua, e dau vakaraitaka vata kei na nona lewadodonu, vuku, kei na nona loloma. Vakasamataka tale mada e dua na ka e dau kilai tani kina na Kalou, ia e sa bau kunekunei dredre sara ga vei ira na iliuliu kei vuravura nikua—na yalomalua.\n20 Kaya mada ke o sotava e dua na tamata e vakavurere na kena levu, qai kaukaua. Ia, oti o sa qai vakila ni tamata yalovinaka dina. E dau tu vakarau ena gauna kece me vakayagataka nona kaukaua me vukei ira kina na dravudravua kei na malumalumu, me taqomaki ira tale ga. E sega vakadua ni vakayagataka vakatani nona kaukaua. O raica ni vosa vakacacataki, ia e dua tu ga—e yalomalua, e yalomalumalumu, e yalovinaka sara mada ga. O lai vakasamataka mai o iko ni sa na bau dredre mo vakaraitaka na yalomalua kei na yalomalumalumu, vakauasivi ke tu vei iko na kaukaua e tu vua! E macala ni o na taleitaka na tamata vaka oqori, o na via toro voleka vua! Io, e levu cake sara na vuna meda toro voleka kina vei Jiova, na Kalou kaukaua. Vakasamataka na matavosa e kau mai kina na ulutaga ni wase oqo: “Sa daubera ni cudru ko Jiova, ka sa levu na nona kaukauwa.” (Neumi 1:3, neitou na matanivola kala.) E sega ni dau totolo o Jiova me vakayagataka nona kaukaua vei keda na tamata, vei ira sara mada ga na ivalavala ca. E yalomalua qai yalovinaka. E vakacudrui ena levu sara na gauna, ia e vakadinadinataki koya tu ga ni “daubera ni cudru.”—Same 78:37-41.\n21. Na cava e sega ni via vakasaurarataki keda kina o Jiova meda cakava na lomana? Na cava eda kila rawa e ke me baleti koya?\n21 Raica mada na yalomalua i Jiova mai na dua tale na yasana. Ke sega ni vakaiyalayala na nomu kaukaua, sega beka ni rawa mo temaki mo vakasaurarataki ira e so mera cakava na ka o vinakata? E sega ni vakaiyalayala na kaukaua i Jiova, ia e sega ni vakasaurarataki keda meda qaravi koya. E macala ni noda bula tawamudu e vakatau duadua ga ena noda qarava na Kalou, ia o Jiova e sega ga ni vakasaurarataki keda meda qaravi koya. E dokai keda yadua, e solia vei keda na galala meda digia se da na qaravi koya se sega. E veivakasalataki ena leqa ni digidigi cala, e vakaraitaka tale ga na icovi ni digidigi donu. Ia, e laiva meda dui lewa na noda digidigi. (Vakarua 30:19, 20) E sega ni taleitaka o Jiova na veiqaravi e caka vakavoraki, se cakava e dua ni domobulataka wale ga na nona kaukaua. E vakasaqarai ira era via qaravi koya dina, era qaravi koya nira lomani koya.—2 Korinica 9:7.\n22, 23. (a) Eda kila vakacava ni o Jiova e dau via wasea yani nona kaukaua? (b) Cava eda na qai raica ena wase e tarava?\n22 Meda raica sara mada oqo na vuna meda kua ni domobulataki koya kina na Kalou Kaukaua Duadua. O ira na tamata e tu vei ira na kaukaua ni veiliutaki era sega ni dau via wasea na kaukaua oqori. Ia, o Jiova e ka ni marau vua me solia yani na nona kaukaua ni veiliutaki vei ira nona tamata yalodina. E wasea yani na veiliutaki, dua na kena ivakaraitaki na nona wasea sara mada ga vua na Luvena. (Maciu 28:18) Tiko tale e dua na sala e solia kina na kaukaua vei ira nona tamata. E kaya na iVolatabu: “I Jiova, ko ni sa cecere, sa nomuni ga na kaukauwa, kei na lagilagi, kei na gumatua, kei na ka vakaturaga: ni sa nomuni ga na ka kecega mai lomalagi, kei vuravura; . . . Sa tiko e ligamuni na kaukauwa kei na qaqa, sa rawarawa talega ki na ligamuni me vakalevulevuya na tamata kece, ka vakaukauwataka.”—1 Veigauna 29:11, 12.\n23 Ena tu vakarau o Jiova me vakaukauataki iko. E dau solia sara mada ga “na kaukauwa mana levu” vei ira na via qaravi koya. (2 Korinica 4:7) Sega li ni gu na yalomu mo toro voleka vua na Kalou kaukaua oqo, na Kalou e yalovinaka qai dau vakayagataka vakadodonu nona kaukaua? Eda na qai raica ena wase e tarava nona vakayagataka nona kaukaua o Jiova me bulibuli.\n^ para. 6 Na vosa vakirisi e vakadewataki i ke me “Kalou kaukauwa duaduaga” e kena ibalebale, “Koya e Lewa na Ka Kece; Koya e Nona na Kaukaua Kece.”\n^ para. 15 E kaya na iVolatabu ni “sa segai e na cagi . . . , tavuki ni vanua” kei “na bukawaqa ko Jiova.” Era kila na tamata i Jiova ni sega ni dau tu ena cagi kaukaua se veika vaka oya o koya, me vaka era nanuma e so me baleti ira na veikalou era dau tukunitaki. E rui levu o koya, e sega ni rawa kina ni tiko ena dua vei ira na ka ga e bulia.—1 Tui 8:27.\n2 Veigauna 16:7-13 E vakavulici keda vakacava na ivakaraitaki nei Tui Esa ena ca ni sega ni vakararavi ina kaukaua i Jiova?\nSame 89:6-18 Era lai vakila vakacava na kaukaua i Jiova na nona tamata?\nAisea 40:10-31 E vakamacalataki vakacava i ke na kaukaua i Jiova? E vakacava na kena levu? Ena yaga vakacava vei keda yadua?\nVakatakila 11:16-18 Me vaka e yalataka o Jiova, sa na vakarau vakayagataka vakacava nona kaukaua? Na cava me vu ni vakacegu kina oqo vei keda na lotu Vakarisito dina?\niMeli iMeli ‘O Jiova, . . . sa Levu na Nona Kaukaua’


Eseta, chapter 4 of the Fijian Bible - with audio narration\nNi sa rogoca o Motekai na ka kece oqo, sa basuka na nona i sulu ka vaka i sulu taga ka davo ena dravusa, ka lako ki na loma donu ni koro. Sa tagi sara vakadomoi levu ka vakadomo ca.\n2 Sa toso sara yani ki na loma ni bai ni tui ena matamata levu, ni sa tabu sara na toso yani vua na tui ni sa vakaisulu tu e nai sulu taga.\n3 Ena veiyasana kecega sa yaco kina nai tukutuku oqo sa yaco tale tikoga kina na tagi kei na veitagicaki ena kedra maliwa na Iperiu, era sa lolo, era sa tagi lo, era sa vakaisulu taga ka davo ena dravusa.\n4 Era sa lako mai na vada kei na euniki nei Eseta na ranadi ka tukuna vua na ka sa yaco tiko, ka sa vakayalobibitaka na ranadi. Sa vakauta nai sulu me vakaisulu kina o Motekai â€“ ni sa vakaisulu taga tiko â€“ sa bese ga o Motekai.\n5 Sa kacivi Atasi o Eseta, e dua vei ira na matanivanua ni tui, o koya sa dau veiqaravi vei Eseta, sa soli vua e dua nai vakaro me baleti Motekai me kila na cava sa yaco tiko, ena vuku ni cava talega.\n6 Sa lako vei Motekai o Atasi ena loma ni bai ni tui donuya na katuba ni matamata.\n7 Sa tukuna vua o Motekai na ka kece sa yaco tiko vua kei na levu ni lavo ena soli kina lololo ni yau ni tui kevaka era sa vakarusai kece na Iperiu.\n8 Sa soli talega e dua nai lavelave ni vola tukutuku me baleta na nodra vakarusai na Iperiu me rawa ni laki vakaraitaka vei Eseta na ranadi, me kila talega, me rawa ni tukuna vei Eseta me lako vua na tui ka vakatakekere vua na tui ena vukudra na nona tamata.\n9 Sa lesu tale o Atasi ka tukutuku vei Eseta me vaka nai vakamacala nei Motekai.\n10 Sa vosa tale o Eseta vei Atasi ka talai koya me kauta nai vakaro vei Motekai:\n11 O ira kece na nona dauveiqaravi na tui kei na nona tamata e na veiyasana kece na tui era sa kila tiko kevaka e dua na tagane se yalewa e via lako vua na tui ki na nona tikina tabu, me soli mai vei koya na veivakadonui mai vua na tui. Sa dua ga na lewa vakalawa o ya me mate o koya sa lako mai vakaveitalia, vakavo ga kevaka sa dulaka yani na nonai titoko koula na tui me bula kina. Oi au mada ga, au se bera ni kacivi tale me'u lako vua na tui, sa oti oqo e tolusagavulu na siga."\n12 Sa vakadewataki sara vei Motekai na vosa nei Eseta.\n13 Sa sauma o Motekai vei Eseta, "Kua ni nanuma ni o na bula mai vei ira na Iperiu ena vuku ni nomu sa tiko oqori e na vale ni tui.\n14 "Kevaka o na galu tikoga ena gauna oqo, na veivakacegui kei na veisereki vei ira na Iperiu ena lako mai, na dua tani tale na vanua. O ira kece na vuvale nei tamamu era na vakarusai. O cei sa kila na nomu lako mai ki na matanitu ena gauna vaka oqo?"\n15 Sa sauma lesu o Eseta vei Motekai ka vaka:\n16 "Lako vei ira kecega na Iperiu sa tiko e Susani ka lolo ena vukuqu; me kua na kana se gunu me tolu na siga, me siga se bogi. Oi au talega kei iratou na noqu vada, keitou na lolo talega, au na qai lako vua na tui, me'u basuka kina na lewa vakalawa; ia ke'u sa mate, me'u sa mate ga!"\n17 Sa lako o Motekai ka cakava me vaka sa vakarota mai vua o Eseta.


O Cei na Kalou? | iTukutuku Vinaka\n1. Na cava meda qarava kina na Kalou?\nNa Kalou dina e bulia na ka kece. E sega na nona ivakatekivu, e sega tale ga na nona ivakataotioti. (Same 90:2) E vu mai vua na itukutuku vinaka ena iVolatabu. (1 Timoci 1:11) E dodonu meda sokaloutaki koya duadua ga na Kalou ni buli keda.—Wilika Vakatakila 4:11.\n2. E Kalou vakacava?\nE sega ni dua e se raica na Kalou baleta ni yalo. Kena ibalebale e cecere sara vei ira na ka buli era tu e vuravura. (Joni 1:18; 4:24) Ia eda rawa ni kila na nona itovo ena veika a bulia. Kena ivakaraitaki, eda kila rawa na nona loloma kei na nona vuku nida raica na veimataqali vuata kei na senikau duiroka. Eda kila tale ga na nona kaukaua ena vakaitamera ni lomalagi kei na vuravura.—Wilika Roma 1:20.\nEda rawa ni vulica e levu tale na itovo ni Kalou ena noda wilika na iVolatabu. Kena ivakaraitaki, e tukuna vei keda na ka e taleitaka na Kalou kei na ka e cata, na ka e dau cakava vei keda, kei na ka e dau cakava ni basika na duidui ituvaki.—Wilika Same 103:7-10.\n3. E tiko na yaca ni Kalou?\nE tukuna o Jisu: “Tamai keimami mai lomalagi, me vakarokorokotaki na yacamuni.” (Maciu 6:9) E levu na kena icavuti na Kalou, ia e dua ga na yacana. Ni duidui na vosa, e duidui tale ga na kena icavucavuti. Ena vosa vakaViti, na yacana o “Jiova.”—Wilika Same 83:18.\nSa kau laivi na yaca ni Kalou ena levu na iVolatabu, sa sosomitaki ena icavuti na Turaga se Kalou. Ia e voleka ni basika vaka7,000 na yaca ni Kalou ena gauna e volai kina na iVolatabu. A vakatakila o Jisu na yaca ni Kalou ni vakavulici ira eso tale me baleta na Kalou.—Wilika Joni 17:26.\nSarava na vidio E Tiko na Yaca ni Kalou?\n4. E kauaitaki keda o Jiova?\nMe vaka na tama dauloloma qo, ena yaga tawamudu vei keda na ka e dau cakava na Kalou\nNira rarawa tu e levu nikua, kena ibalebale beka qori ni sega ni kauaitaki keda na Kalou o Jiova? Era tukuna eso ni vakararawataki keda na Kalou me vakatovolei keda kina, ia e sega ni dina qori.—Wilika Jemesa 1:13.\nE solia vei keda na Kalou na galala ni vakatulewa. Eda vakavinavinaka ni sega ni vakasaurarataki keda meda qaravi koya. (Josua 24:15) Ia era digia e levu mera cakava na ka ca vei ira eso tale, qori e sa qai levu ga kina na rarawa. E rarawa sara ga o Jiova ni raica na veika tawadodonu qori.—Wilika Vakatekivu 6:5, 6.\nE dau kauaitaki keda na Kalou o Jiova. E vinakata meda marautaka na bula. Sa voleka na gauna me kauta laivi kina na rarawa kei ira na vakavuna tiko. Ia ena gauna mada ga qo, e tiko na vuna vinaka e vakatara tiko kina vakalekaleka me yaco na ka rarawa. Eda na qai raica ena Lesoni 8 na vuna e cakava kina qori.—Wilika 2 Pita 2:9; 3:7, 13.\n5. Eda na toro voleka vakacava vua na Kalou?\nE sureti keda o Jiova meda toro voleka vua ena noda vosa vua ena masu. E kauaitaki keda yadudua. (Same 65:2; 145:18) E yalorawarawa me veivosoti. E marautaka noda sasaga meda vakamarautaki koya ke sega ni rawa mada ga ena so na gauna. E rawa gona nida veiwekani voleka kei na Kalou, dina ga nida ivalavala ca.—Wilika Same 103:12-14; Jemesa 4:8.\nNi solia vei keda na bula o Jiova, na noda lomani koya e dodonu me uasivia na noda lomana e dua tale. (Marika 12:30) Eda na qai veivolekati sara kei na Kalou nida vakaraitaka na noda lomani koya ena noda vulica e levu tale na ka me baleti koya da qai cakava na ka e tukuna.—Wilika 1 Timoci 2:4; 1 Joni 5:3.


The Fiji Times » 19 na koula\n19 na koula\nESA mai dabe tiko e na i ka va ni tutu na timi ni Viti ena sotasota ni 2015 Qito ni Pasivika ena i tuvatuva ni metali ni oti na nodratou mai rawata tale e lima na metali koula e na Moniti.\nNa timi ni Karate e rawata e tolu na koula oya ko Naomi Bakani e na 68 na kilokaramu vei ira na yalewa na yacana na Kumite kei Tevita Tamanigaunatawamudu e na nona qaqa e na 69 na kilokaramu vei ira na tagane e na Kumite. Ia na timi talega ni yalewa e rawata an koula kei kata e na siliva. Ea rawata o Bakani na siliva e na kata ka vaka kina o Anthony Yam ena siliva ena kata.\nIa, e na viritaki moto kei na viritaki ka bi ea qaqa kina o Leslie Copeland ka rauta ni 70.31 na mita na balavu ni vanua e cokava kei Milika Tuivanuavou ea viritaka rawa na ka bi e na 14.15 na mita ka rawaat talega e dua na koula.\nIa, na timi ni Viti e na gauna qo esa rawata e 19 na koula, 27 na siliva kei an 21 na varasa. Na timi ni Papua Niu Kini e sa rawata e 42 na koula, 30 na siliva, kei na 31 na varasa, Niukaledonia e na 28 na koula, 28 na siliva kei na 22 na varasa, Tahiti e na 23 na koula, 17 na siliva kei na 17 na varasa. Ena macala tiko e na loma ni macawa qo o koya e na qaqa mai ena veitaucici.


Vatu buli ka totoka ka toka e cake ena beseni ni savasava\niVakaraitaki #: FG-A79 Product Part: above counter wash basin Dimensions: 420X340X150 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A75 Product Part: above counter wash basin Dimensions: 600X360X150 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A71 Product Part: above counter wash basin Dimensions: 600X400X110 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A70 Product Part: above counter wash basin Dimensions: 400X400X110 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A68 Product Part: above counter wash basin Dimensions: 560X320X155 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A66 Product Part: above counter wash basin Dimensions: 410X400X180 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A65 Product Part: above counter wash basin Dimensions: 600x350x160 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A62 Product Part: above counter wash basin Dimensions: 500X350X150 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…\niVakaraitaki #: FG-A39 Product Part: above counter wash basin Dimensions: 400X400X100 Color: White Material: Aluminium powder+ISO resin+UK LR pigment 1.Matt white round solid surface wash basin 2. E dua na itataqomaki kei na qaqaco vinaka ni bula. 3. Vakawaleni ka saqata na Kalou, Non-porous surface for easy cleaning…